
«Мюнхаузеннинъ сергузештлери» фантастик 
икяелерининь эсасына ХУШ асырда Алмания- 
да акъикъатен де яшагъан барон Мюнхаузен- 
нинъ икяелери алынгъандыр. 

О, арбий киши эди, бир къач вакъыт девамында 
Русиеде хызмет этти ве тюрклернен олгъан 
дженклерде иштирак эткен эди. 

Алманиягъа озь икяметгяхына къайтып кель- 

ген сонъ Мюнхаузен акъылгъа ятмайджакь сер- 
гузештлернен толу икяелернинъ уйдкрыджысы 
оларакъ танылды. 
Бу икяелерни кягъыткъа озю тюшюрдими, я да 
онынъ агъызындан башкъа бириси язып алды- 
мы, малюм дегиль, амма оларнынъ базылары 1781 
сенеси дердж этильген эдилер. 

1785 сенеси алман языджысы Э. Распэ бу икя- 
елерни гъайрыдан ишледи ве нешир эттирди. 
Сонърадан оларгъа Мюнхаузеннинъ акъкъын" 
да башкъа языджылар тарафындан язылгъан фан- 
тастик икяелер де къошулгъан эди. 

Лякин китапнынъ муэллифи оларакъ Э. Распэ 
сайыла. 

EP ЮЗЮНДЕ ЭНЪ АКЪИКЪАТПЕРВЕР АДАМ 


Балабан бурунль кучюк бир къартчыкъ оджакъ 
башында отура да, озюнинъ башына келип кечкен 
алларны икяе эте. 

Динълеп отургъанлар онынъ козюне бакъып ку- 
лелер: 

— Ай да, Мюнхаузен! Иште, санъа барон! 

Мюнхаузен оларгъа айланып биле бакъмай. 

Къарт озюни сыкъмай, сёзюне эп девам эте ве 
айгъа насыл чыкъкъаныны, учь аякълы адамлар 
арасында насыл яшагъаныны, балабан бир балыкъ 
оны насыл юткъаныны, озюнинъ башы насыл къо- 
пып тюшкенини айта. 

Куньлерден бир кунь, насылдыр, бир ёлджу оны 
динъледи, динъледи де, сонъ: 

— Бунынъ эписи уйдурма! Сенинъ айткъанла- 
рынъ олгъан шейлер дегиль, — деп багъырды. 


j Кьартчькь къашларыны чатты ве къордалана 
ерип: 


— Озюмнинь знь яхшь достларьм Hen сай- 
магъа шереф саиби олдугъым о графлар, баронлар, 
князьлар ве султанлар ер юзюнде меним энъ акъ- 
икьатпервер адам олгьаньмнь зр вакъыт айта 
здилер, — деп джевап берди. 

Этрафына топлангъанлар даа зияде шакъылдап 
кульдилер: 

— Мюнхаузен — акъикъатпервер адам! Ха-ха- 
ха! Ха-ха-ха! Ха-ха-ха! 

Лякин Мюнхаузен ич бир шей олмагъандай, сыгъ- 
ыннынъ башы устюнде насыл бир аджайип терек 
оськени акъкъындаки икяесини девам эттирди. 

— Терек?.. Сыгъыннынъ башы устюнде терек! 

— Эбет. Вишне тереги... Терекнинъ устюнде де 
вишнелер... Эм ойле сувлу, татлы вишнелер ки... 

Бу икяелернинъ эписи мында, бу китапта ба- 
сылгъандырлар. Энъ яхшысы, оларны окъунъыз 
да, ер юзюнде барон Мюнхаузенден даа акъикъ- 
атпервер адам олып-олмагъанына озюнъиз къа- 
ний олунъыз. 

КИЛЬСЕ ТЁПЕСИНДЕКИ АТ 


Мен аткъа минип Русиеге кеттим. 

Бу, къышта олып кечкен бир вакъиадыр. Къар 
ягъа эди. 

Атым пек ёрулды ве кяде бир сюрюнмеге баш- 
лады. Меним де пек юкъум келе эди. Ёргъунлыкъ- 
тан себеп, эгерден йыкъылыр дереджеге кельген 
эдим, лякин геджелемеге ер нафиле къыдыргъаным: 
ёлумда манъа ич бир койчик расткельмеди. 

Энди не япмалы? 

Чёльнинъ ортасында геджелемеге сыра кельди. 

Этрафта не бир чегер бар эди, не де бир терек. 


лынъыз кучюк бир диречик къар тюбюнден тюр- 
тийип тура эди. 


Мен буюкъкъан атымны насыл да олса, бу дире- 
чикке багъладым да, озюм де шу ерде, къар устюн- 
де узанып, юкълап къалдым. 

Мен чокъ юкьлагьаньм, уянгьаньмда, бакъсам 
не корейим, мен чёльде дегиль де, насылдыр бир 
койде, даа догърусы, уфакъ бир шеэрчикте ята эке- 
ним. Мени эр тарафтан эвлер сарып алгъанлар. 

Бу насыл шей? Мен къайда тюштим? Бир гедже 
ичинде бу эвлер мында насыл осип чыкъа бильди- 
лер? 

Я меним атым къайда къалды? 

Мен не олгъаныны эппейи вакъыт анълап ола- 
мадым. Бир даа къайдалардандыр къулагъыма та- 
ныш бир кишнев чалынды. Кишнеген ат — меним 
атым эди. 

Я атымнынъ озю къайда? 

Кишнев, къайдандыр, тёпеден келе эди. 

Башымны котерип бакъсам, не корейим! 

Атым кильсенинъ тёпесинде асылы тура! 

Хачкъа багълангъан. 

Шу дакъкъасы мен ишнинъ аслыны анъладым. 

Тюневин акъшам бутюн бу шеэрчикнинъ алай 
халкъыны эвлери такъымынен терен къар баскъ- 
ан да, тышта ялынъыз кильсе хачынынъ тёпечиги 
тюртийип къалгъан. 

Мен бунынъ хач олгъаныны бильмей эдим, O 
манъа кучюк бир диречик киби корюнген, мен де 
онъа атымны багълагъан экеним! Амма гедже мен 
юкълагъанымда, авасы зияде джылынгъан, къар 
иримеге башлагъан. Мен о къадар къатты юкъ- 
лагъаным ки, ерге чёккенимни дуймагъаным. Амма 
меним заваллы атым шай да анда, кильсе тепе- 

синде, къалгъан. O, кильсенинъ хачьна багълы ол- 
гьаньндан себеп, ерге эналмагъан. 

Энди не япмалы? 

Чокъ тюшюнип отурмай, пыштавыма япыштым. 
Мен эр вакъыт пек мергин ата тургъаным. Яхшы 
этип козьледим ве атнынъ тамам югенине урдым. 

Юген ортадан узюльди. 

Ат чар-чабик ерге энип, яныма кельди. 

Мен онъа секирип миндим ве ёлума ель киби 
реван олдым. 


ЧАНАГЪА ЕКИЛЬГЕН КЪАШКЪЫР 


Мен къыш куньлери ат устюнде кезмекнинъ онъ- 
айтсыз олгъаныны пек яхшы билем. Чана устюн- 
де кезмек бундан яхшы. Мен озюме пек яхшы 
бир чана сатып алдым ве йымшакъ къар устюнде 
джельдирип кеттим. 

Акъшам устю мен бир ормангъа кирдим. Энди 
къоркъусырап башлагъан эдим. Кери дёнеджек ол- 
дым. Шу ань атым эйеджанлы-эеджанлы кишне- 
меге башлады. Артыма айланып бакъсам не 
корейим, ай ярыгъында къоркъунчлы бир къашкъ- 
ыр кескин тишли агъызыны ачып, чанамнынъ пе- 
шинден чапа эди. 

Къуртулмакъ ичюн ич бир тюрлю умют ёкъ эди. 

Мен, чана астына яттым ве къоркъумдан козьле- 
римни къапаттым. 

Атым къутургъан киби чапа эди. Бирден тамам 
меним къулагъым янында къашкъыр тишлерининъ 
шакъырдысы эшитильмеге башлады, лякин бахты- 
ма, къашкъыр манъа эмиет бермеди. 

O, чананынъ устюнден — тамам башымнынъ 
устюнден -- къанъгъып кечти ве меним заваллы 
атымнынъ устюне атылды. 

Бир дакъкъа ичерисинде атымнынъ арт къыс- 
мы ачкозь къашкъырнынъ агъызында гъайып олды. 

Атымнынъ ог къысымы къоркъу ве агърыдан 
илериге догьру чапмакъны девам эттирди. 

Къашкъыр, атымны ашап, кеткен сайын онынъ 
ичине сокъулмакъта эди. 

Мен эсимни башыма бираз топлагъан сонь, къам- 
чыма япыштым ве дакъкъа-вакъыт гъайып этмей, 
ачкозь джанаварны силиштирмеге башладым. 

О, улуды ве огге догъру атылды. 

Къашкъыр даа ашап битирмеген атнынъ ог къыс- 
мы такъымларындан къуртулып, къар устюне йыкъ- 
ЫЛДЫ, Онынъ ерине — арышлар арасына ве ат 
такъымы ичине къашкъыр кирип къалды! 

Бу такъымлар онынъ бойнуна асылды. O, ат киби 
екильген зди. 

Мен оны бар кьуветимнен къамчыламакъны де- 
вам эттирдим. 

О, меним чанамны чекип, эп огге догъру вызнен 
кете эди. 

О къадар чабик кеттим ки, къашкъырны пертав- 
лата-пертавлата, эки-учь сааттен сонъ Петербург- 
гьа кирип кельдим. 

Тааджипте къалгъан Петербург эалиси, озь ча- 
насына ат ерине къутургъан къашкъырны еккен 
къараманны сейир этмек ичюн сокъакъкъа топ- 
топ чапышый чыкъты. 


КОЗЬЛЕРИМДЕН КЬЫГЬЫЛЧЫМЛАР 
ЧЫКЪТЫЛАР 


Петербургда мен яхшы яшадым. 

Мен сыкъ-сыкъ авгъа кете эдим ве, эр кунь де- 
гендай, пек чокъ аджайип вакъиалар корип кечир- 
ген эдим. О шенъ вакъытларны мен шимди де 
кейфнен хатырлайым. 

О вакъыт анда пек зевкълы бир вакъиа олып 
кечкен эди. 

Меним ятакъ одамнынъ пенджересинден кениш 
бир тьйнакь корюне зди, анда чокътан-чокъ че- 
шит тюрлю кийик айванлар яшай эдилер. 

Куньлерден бир кунь, саба, мен пенджере янына 
баргъанымда, тыйнакъта кийик папийлерни корип 
къалдым. 

Чар-чабик тюфегимни алдым да, эвден чапып 
чыкътым. Лякин мердивенден алель-аджеле чапып 

тюшеяткьаньмда, башымны къапыгъа о къадар 
яман урдым ки, тап козьлеримден къыгъылчымлар 
сачрап кеттилер. 

Бу мени токътаталмады. 

Мен эп илери чаптым. Иште, ниает, тыйнакъ. Энъ 


семиз папийни козьлеп атмакъ истедим. Бир даа 
бакъсам не корейим — тюфегимде пистон ёкъ. 
Пистонсыз исе атмакъ мумкюн дегиль. 

Энди не япмалы? 

Эвге пистон алмагъа чапмалымы? 

Папийлер учып кете билелер. 

Мен озь талийимни къаргъап, тюфегимни яныкъ- 
лы бир алда ашагъы эндирдим. Шу ерде бирден- 
бирге акъылыма парлакъ бир фикир кельди. Мен 
— бар кучюмнен сагъ козюме бир юмрукъ ур- 
дым. Бирден козюмден къыгъылчымлар тёкюльди- 
лер ве шу ань тюфегимдеки барот туташты. 

Эбет! Барот туташты, тюфек атылды, ве мен бир 
атышнен яхшыдан да яхшы он папий урдым. 

Атеш якъаджакъта эр вакъыт бойле къыгъыл- 
чымлардан файдаланмакъны сизге де тевсие этем. 


ТААДЖЮПЛИ АВ 


Даа десенъиз, манъа булардан да зевкълы вакъ- 
иалар расткельди. 

Бир кере мен бутюн кунь авда булундым ве акъ- 
шам чыкъылмаз орман ичерисинде, насылдыр, бир 
кениш гольге расткельдим. Бу гольде кийик па- 
пийлер къайнаша эдилер. Мен омрюмде бу къа- 
дар чокь папий корьмеген здим! 

Лякин, чокъ языкъ ки, менде бир къуршун биле 
къалмагъан эди. 

Мен тамам шу куню акъшам балабан бир ком- 
пания достларымны беклей ве оларны кийик къуш 
этинен сыйламакъ истей эдим. Мен, затен, муса- 
фирчен ве джумерт бир адамым. Меним пишир- 
ген ашларны бутюн Петербург биле эди. Насыл 
олур да, энди эвге мен папийсиз къайтарым! 

Чокъ вакъыт мен не япаджагъымны бильмей 
турдым ве бирден-бирге ав чантамда бир кесек 
чий ягъ къалгъаныны хатырладым. 

Урра! Бу ягъ пек яхшы бир тузакъ олур! Мен 
оны чантамдан чыкъарып, тез-тез узун ве индже 
бир йипке багъладым да, сувгъа аттым. 

Папийлер аш корип, шу саат ягъгъа ялдап кель- 
дилер. 

Олардан бири оны ачкозьликнен ютты, лякин ягъ 
тайгъакъ эди ве аман папийнинъ ичинден кечип, 
онынъ артындан атылып чыкъты! 

Бойлеликнен, папий меним йипиме кечип къал- 
ДЫ. 

О вакъыт ягънынъ янына экинджи папий ялдап 
кельди ве онынънен де айны шу ал юзь берди. 

Папийлер бири-бири артындан келип, меним ягъ- 
ымны ютып, эписи бирдайын, йипиме кечип къал- 
дылар. Он дакъкъа кечмеден, бутюн папийлер йипке 
тыпкъы боюнджакълар киби тизильдилер. 

Бойле зенгин авгъа бакъмакъ манъа не къадар 
къуванч багъышлагъаныны, эбет, козюнъиз огюне 
кетире билирсинъиз. Манъа ялынъыз тутулгъан 
папийлерни тартып чыкъармакъ ве ашханедеки 
ашчыма алып кетмек къалды. 

Достларыма бу aB- ой да зияфет олур-эй! 

Лякин бу къадар чокъ папийни алып кетмек ойле 
къолай дегиль эди. ч 

Мен бир къач адым аткъан сонъ, пек яман ёрул- 
дым. Бирден бирге — меним тааджюбимни козь 
огюне кетиринъиз! — папийлер авеленди ве мени 
булутларгъа алып чыкътылар. 

Меним ериме башкъасы олгъан олса, шашма- 
лар эди, амма мен джесюр ве атик адамым. 

Мен озюмнинъ сюртюгимден дюмен яптым ве 
папийлернинъ учушыны идаре этип, шу ань эвге 
учып кельдим. Лякин энди ерге, ашагъы насыл 
энмели? Чаресини пек къолай таптым! Атиклигим 
бу ерде де манъа ярдымгъа кельди. Мен бир къач 
папийнинъ башыны тутып къайырдым, ве биз яваш- 
яваш ерге энип башладыкъ. 


Мен тамам озь ашаханемнинъ оджагъына ке- 
лип тюштим! Мен оджакъ ичинде, ашчымнынъ 
огюнде пейда олгъанымда, онынъ насыл тааджюп- 
ленгенини сиз бир корьген олсайдынъыз! 


Бахтыма, ашчы анда даа атеш якъып етиштира- 
магъан экен. 


И.Гаспоаль алына 
(obiDoIM1913L 
Цхумхариє китапханоси 

ШОМПОЛГЪА ТИЗИЛЬГЕН ЧИЛЛЕР 


О-о, атиклик — буюк шей! Бир кере манъа бир 
атышнен еди чиль урмакъ сырасы кельди. Бундан 
сонь, ATTA душманларым биле дар-дюньяда MY бир 
вакъыт меним киби бир нишанджы олмагъаны- 
ны танымакъ меджбуриетинде къалдылар. 

Бу иш мына насыл олды. 

Мен озюмтинь бутюн къуршунларымны сарф 
этип, авдан къайта эдим. Бирден-бирге меним аякъ- 
ларым тюбюнден еди чиль пырылдап къачты. Мен 
бойле бир яхшы кийик къушларнынъ къолумдан 
таймасына, эльбет де, ёл бе- 
ралмаз эдим. 

Мен алель-аджеле тюфе- 
гимни толдурдым, — ненен 
толдургъандыр, деп беллей- 
синъизми? — шомполнен! 
Эбет, адий шомполнен, яни 
тюфек темизлемек ичюн 
къулланылгъан демир тая- 
чыкъны къуршун ерине 
къулланмагъа къарар бер- 
ДИМ! 

Сонъ, чиллернинъ янына 
чапып бардым, оларны ур- 
кюттим ве аттым. 

Чиллер бири-бири артын- 
дан авагъа котерильдилер, ве 
меним шомполым барып 
бир кереден едисине Kba- 
далды. Еди ЧИЛЬНИНЪ ЭПИ- 


си шомпольмгьа тизильген алда аякъларымнынъ 
астына келип тюштилер! 

Мен оларны алдым ве оларнынъ къавурылып 
азыр олгъанлары мени пек тааджюплендирди! Эбет, 
олар къавурылгъан ве ашамагъа азыр эдилер! 

Эм башкъа тюрлю оламаз да эди я: меним шом- 
полым тюфек атылгъанда пек яман къызгъан, ве 
чиллер онъа илишип къавурылып къалгъан эди- 
лер. | 

Мен отлар устюне отурдым ве шу ерде уйлелик 
ашымны буюк бир иштианен ашадым. 


ИНЕНЕН САНЧЫЛГЪАН ТИЛЬКИ 


Эбет, атиклик — яшайышта энъ муим шейдир. 
Дюньяда барон Мюнхаузенден де атик адам даа 
олмады. 

Бир кунь чытырманлы 
рус орманларынынъ би- 
ринде манъа къара-къонур 
бир тильки расткельди. 
Тильки терек тюбюнде 
тура эди. 

Тилькининъ териси о 
къадар яхшы эди ки, мен 
оны къуршун я да сачма- 
нен харапламагъа языкъ- 
сындым. Мен бир дакъкъа 
токътамай, тюфегимден ат- 
макъ ичюн азыр туткъан ~ 
къуршунны чыкъарып ал- 
ДЫМ да, къуршун ерине тю- 


фекке y3yH аякькьап инесини кьоюп, тилькини 
аттым. Ине онынъ къуйругъыны терекке яхшы 
этип мыхлады. 

Мен ашыкъмадан, тилькиге якъынлаштым ве оны 
орьме къамчымнен силиштирмеге башладым. 

Инанасынъызмы, о, бу силиштирювден о деред- 
же шашты ки, тап кенди терисинден сыйырылып 
чыкъты ве чыр-чыплакъ алда янымдан чапып 
къачып кетти. Амма онынъ терисини не къуршун, 
не де сачма хараплады, манъа бутюн къалды. 


СОКЪУР ДОМУЗ 


Эбет, манъа эр тюрлю тааджюпли вакъиалар чокъ 
расткеле тургъан. 

Куньлерден бир кунь мен гурь бир орман ичин- 
ден кечип кете ята эдим. Бир даа бакъсам, уфа- 
чыкъ бир кийик домуз баласы чапа-чапа кете, 
онынъ артындан да балабан бир домуз келе эди. 

Мен аман къуршун узьдим. Амма, языкълар ол- 
сун, урамадым. Меним къуршуным тамам домуз- 
нен онынъ баласы арасындан кечип кетти. 

Домуз баласы выйылдады ве тез-тез чегерлик- 
лер арасында гизленди, амма ана-домуз тургъан 
еринде къатып къалды. 

Бу домуз менден не ичюн къачмай экен, деп та- 
аджюплендим, лякин онъа якъын баргъаным киби, 
ишнинъ асылыны анъладым. 

Ана-домуз сокъур олгъанындан себеп, ёлуны озь 
башына тапып оламай экен. О, орман ичинде, ялынъ- 
ыз, баласынынъ къуйручыгъындан тутып кезе биле 
экен. 

Меним кьуршуньм исе бу къуйручыкъны узь- 
ген экен. Домуз баласы къачып кетти. Ёл косьте- 
риджисиз къалгъан ана-домуз да къайда 
кетеджегини бильмей, баласынынъ къуйручыгъы- 
нынъ парчасыны тишлеринен сыкъып, чаресиз бир 
алда тура эди. 

Шу ерде меним акъылыма гузель бир фикир кель- 
ди. Мен къуйрукънынъ бир уджундан тутып, ана- 
домузны ашханеме джетип кеттим. Заваллы 
сокъур домуз, озюни баштаки киби, баласы джете 
беллеп, меним пешимден келе берди. 


Эбет, мен бир даа текрарламагъа меджбурым: 
атиклик — пек буюк шей. 


КЪАБАННЫ МЕН НАСЫЛ ТУТТЫМ 


Даа бир кересинде орманда манъа кийик къабан 
расткельди. 


Онынъ акъкъындан кельмек даа зор олды. Яным- 
да атта тюфегим биле ёкъ эди. 

Мен къачмагъа башладым, амма O меним пешим- 
ден къутургъан киби алып чапты. Эгер мен би- 
ринджи расткельген эмен терегининъ артына 
сакъланмагъан олсам, о озюнинъ сюйрю тишлери- 
ни мытлакъа манъа батырыр эди. 

Къабан вызнен келип, эменге урулды. Онынъ 
сюйрю тишлери терекке ойле терен кирдилер ки, 
о, тишлерини эменден тартып чыкъаралмады. 

Мен терек артындан чыкъып: — А-а, тюштюнъ- 
ми, достум! — дедим. — Токъта! Энди сен менден 
къачып къуртуламазсынъ! 

Ве, бир таш алдым да, къабан къуртуламамасы 
ичюн, онынъ уджлу тишлерини терекке даа терен 
къакъмагъа башладым, сонъундан оны къайым бир 
йипнен багъладым ве арабагъа къойып, тантана- 

нен эвиме алып кеттим. 

Буны корьген башкъа авджылар пек шаштылар! 
Олар бойле къутургъан йыртыджыны бир къур- 
шун сарф этмей, тирилейин тутмакъ мумкюн ол- 
гъаныны козь огюне биле кетиралмай эдилер. 


ХУДЖУР СЫГЪЫН 


Эбет, манъа бундан да яхшы муджизелер рас- 
ткельгендир. 

Бир кунь мен, орман бою кете ве ёлда сатын 
алгъан татлы ве сувлу вишнелеримни ашай эдим. 
Бир даа бакъсам — къаршымда бир сыгъын тура! 

Чаталлы бойнузлары олгъан балабандан-бала- 
бан, мазаллы ве дюльбер бир сыгъын! Янымда исе 
— сонъ ачувланма, бакъайым — тюфегиме къоюп 
атмагъа бир къуршун биле ёкъ. 

Сыгъын да къаршымда тикленип тура Be меним 
тюфегим бош олгъаныны бильгендай, озюни ич де 
сыкъмайып, бакъа эди. 

Бахтьма, менде бир къач вишне даа къалгъан эди. 
Мен, тюфекке къуршун ерине вишне чегирдегини 
къойдым. Эбет, эбет, кульменъиз, чегирдек къойдым. 

Тюфек патлады, амма сыгъын ялынъыз башыны 
бир саллап алды. Чегирдек онынъ манълайына 
барып тийди зе лякин онъа ич бир зарар кетирме- 
ди. Сыгъын шу ань гурь орман ичине кирип кетти. 

Бойле яхшы бир сыгъынны къачыргъаныма мен 
пек яндым. 

Бир йыл кечкен сонъ, мен кене шу ормангъа ав 
авламагъа кельген эдим. 

Эльбет, арадан эппейи вакъыт кечкен эди. Мен 
вишне чегирдегинен олгъан вакъианы энди бус- 
бутюн унуткъаным эдим. 

Бойнузлары арасында даллы-пытакълы бир виш- 
не тереги оськен мазаллы сыгъын гурь орман ичин- 
ден къаршыма атылып чыкъкъанда, мен пек 
тааджюплендим! Ах, инанынъыз, бу пек дюльбер, 
мазаллы бир сыгъын эди: башынынъ тёпесинде 
исе — гузель бир терек! Бу терекнинъ, кечкен сене 
манъа къуршун хызметини корьген кучюк чегир- 
дектен осип етишкенини мен шу саат анъладым. 
Бу кереси менде къуршун етишмемезлиги ёкъ эди. 
Мен яхшы этип, козьлеп аттым, ве сыгъын олюм 
алында ерге серильди. 

Бойлеликнен мен бир атышнен эм къызартыл- 
гъан эт, эм вишне хошафы эльде эттим, чюнки те- 
рек пишкен ири вишнелернен ортюли эди. 

Догърусыны айтсам, мен омюримде бундан да 
лезетли вишне ашап бакъмагъан эдим. 

ИЧИ ТЫШЫНА ЧЕВИРИЛЬГЕН КЪАШКЪЫР 


Недендир бильмем, эксери вакъыт энъ ачувлы 
телюкели йыртыджылар манъа силясыз ве ярдым- 
сыз олгъан дакъкъаларымда расткелелер. 

Бир кунь орман бойлап кетеяткъанымда, Kbap- 
шыма бир къашкъыр чыкъты. Агъызыны ачкъан 
— догъру манъа тараф чапмакъта эди. 

Не япмалы? Къачмалымы? Лякин къашкъыр энди 
устюме атылгъан, мени ерге йыкътыргъан ве шу 
ерде богъазымдан къапмагъа азыр тура эди. Ме- 
ним ериме башкъасы олса, шашмалар эди, амма 
сиз барон Мюнхаузенни билесинъиз! Мен дже- 
сюр, атик ве мерд адамым. Ич бир дакъкъа бекле- 
мей, юмругъымны къашкъырнынъ агъызына 
сокътым ве о, меним къолумны тишлеп алмама- 
сы ичюн, оны эп теренге сокътым. 


25 


Къашкъыр манъа къанлы козьлерини тикип бакъ- 
ты. Ачувындан онынъ козьлери парылдай эдилер. 
Эгер, мен къолумны тартып чыкъарсам, о мени 
парча-кесек этеджегини биле эдим ве шунынъ 
ичюн де, къоркъмадан, къолумны баргъан сайын 
теренге — богъазына сюрдим. 

Бу ерде меним акъылыма апансыздан гузель бир 
фикир кельди: мен, къашкъырнынъ ичине-ичекле- 
рине япышып, къуветнен тарттым ве оны, кольмек- 
нинъ енъини айландыргъан киби, ичини тышына 
чевирдим. 

Анълашыла я, бойле операциядан сонъ, о гебе- 
рип, янымда серилип къалды. 

Мен онынъ терисинден яхшы сыджакъ бир чон- 
тукъ тон тиктирдим ве эгер, сиз манъа инанма- 
санъыз, мен оны сизге истекнен косьтеририм. 


КЪУТУРГЪАН ТӨН 


Амма меним омрюмде къашкъырнен расткелиш- 
тен де къоркъунчлы вакъиалар олып кечти. 

Бир кунь Петербургда юрьгенимде, мени къутур- 
гъан бир копек къувалады. 

Мен табангъа къувет берип къачтым, лякин ус- 
тюмдеки агъыр тон чапмагъа мани ола эди. 

Къачып бараяткъанда, мен бу тонны котерип ат- 
тым ве бир эвге чапып кирдим де къапыны Kba- 
паттым. Тон шай да сокъакъта къалды. 

Къутургъан копек онъа атылды ве ачувындан 
тонны тишлемеге башлады. Меним хызметчим 
эвден чапып чыкъты, тонны алды ве оны меним 
бутюн урбаларым тургъан шкафкъа асты. 

Экинджи куню саба эрте о, меним ятакъ одама 
чапып кирди ве къоркъунчлы бир сеснен: 

— Турунъыз! Турунъыз! Сизинъ тонунъыз къу- 
тургъан! — деп къычырды. 

Мен тёшектен атылып турдым, долапны ачтым, 
бир даа бакъсам не корейим?! 

Бутюн урбаларым парча-кесек этильгенлер! 

Хызметчим акълы чыкъты: меним тюневин къу- 
тургъан копек тишлеген заваллы тонум къутур- 
гъан. 

Тон ачувнен меним янъы урбама атылды ве о 
да парча-кесек олды. 

Мен аман пыштавымны алдым ве къуршун узь- 
меге башладым. Къутургъан тон шу ань тынды. 
Сонъ, мен озь адамларыма оны багъламаларыны 


ве айры бир шкаф ичерисине асмаларыны эмир 
эттим. 


Шу куньден сонъ о ич кимсени тишлемеди, мен 
де оны ич хавфсырамайып, кийип юрьдим. 

СЕКИЗ АЯКЪЛЫ КЪОЯН 


Эбет, Русиеде манъа аджайип вакъиалар аз рас- 
ткельмеди. Бир кунь мен адеттен тыш бир къоян- 
нынъ изине тюштим. 

Къоян шашыладжакъ киби ель-аякъ эди. 

О, эп илери ве илери сычрай — раатланмакъ 
ичюн азачыкъ биле токътамай эди. 


Эгерден тюшмей, эки кунь онынъ артындан къув- 
дым ве артындан ич де етишип оламадым. 

Меним садыкъ копегим Дианка онынъ артын- 
дан бир адым биле кери къалмай эди, амма мен 
къоянгъа къуршун етеджек къадар якъынлыкъ- 
къа етип оламай эдим. 

Учюнджи куню мен, эр алда, бу мельун къоянны 
атмагъа мувафакъ олдым. 

О, отлар узерине йыкъылыр-йыкъылмаз, мен ат 
устюнден сычрап тюштим ве оны тешкермеге 
ашыкътым. Бир даа бакъсам, не корейим: къоян- 
нынъ озюнинъ адий аякъларындан гъайры, сакъ- 
лы дигер аякълары да бар экен. Сиз меним не 
къадар тааджюпленгенимни бир козь огюне кети- 
ринъиз. Онынъ — къурсагъында дёрт аягъы ар- 
къасында да даа дёрт аягъы бар эди! 

Эбет, эбет, онынъ аркъасында пек яхшы, къави 
аякълары бар эди! Онынъ ашагъыдаки аякълары 

талгьанда, о къурсагъыны юкъары, аркъасыны 
ашагъы чевире ве запас аякъларынен чапмасыны 
девам зттире зди. 

Онынъ артындан учь кунь серсем киби кьувгь- 
аныма, иште, шашмагъа сыра тюшмей. 


АДЖАЙИП ЧОНТУКЪ ТОН 


Меним садыкъ копегим секиз аякълы къоян- 
ны учь кунь къувгъан сонъ, о дередже ёрулды ки, 
о, ерге йыкъылды ве бир саат ичинде джаныны 
теслим этти. 

Мен яныгъымдан аз къалдым агълап йибермеге 
ве ольген севимли копегимнинъ хатырасыны сакъ- 
ламакъ ичюн терисинден манъа бир ав ичюн чон- 
тукъ тону тикильмесини эмир эттим. 

Шундан берли манъа артыкъ не тюфек, не копек 
— ич бир шей керекмей. Эр сефер ормангъа бар- 
гьаньмда, чонтукъ тонум мени къашкъыр я да 
къоян сакълангъан тарафкъа чеке де тура. 

Мен бир де-бир кийикке атмакъ мумкюн олгъ- 
ан къадар якъынлашкъа- 
нымда, чонтукъ тондан бир 
дегме узюле ве догъру, джа- 
наваргъа тараф къуршун 
киби уча! Муджизели дёг- 
ме тарафындан ольдюриль- 
ген джанавар шу ерде 
йыкъыла! 

Бу чонтукъ тон шимди 
де меним устюмде. 

Сиз, гъалиба, манъа инан- 

майсынъыз, сиз кулюмсирейсинъиз? Лякин сиз Me- 
ним темиз акъикъат айткъаныма инанмакъ исте- 
сенъиз мында бакъынъыз: чонтукъ тонумда 
олгъаныны-оладжагъы эки дёгме къалгъаныны озь 
козюнъизнен корьмейсинъизми, ёкъса? Мен бир даа 
авгъа кеткенде, онынъ устюне энъ аздан отуздан 
зияде дёгме тикерим. 
Башкъа авджылар мени, ой да, куньлерлер! 


МАСА УСТЮНДЕКИ АТ 


Мен сизге озюмнинъ атларым акъкъында даа 
ич бир шей айтмадым, гъалиба? 

Амма меним аятымда оларнен де бир чокъ ад- 
жайип вакъиалар олып кечти. 

Бу иш Литвада олды. Атларны джан-юректен 
севген бир достума мусафирликке баргъан эдим. 

Иште о, озюнинъ энъ яхшы атыны — ифтиха- 
ры олгъан атыны мусафирлерге косьтергенде, ат 
югенинден сыптырылды, дёрт ат бакъыджыны йыкъ- 
тырып, къутургъандай, азбар ичинде секиреклеп 
башлады. 

Эр кес къоркъып къачты. 

Ачувлангъан айваннынъ янына якъынлашмагъа 
джесарет этеджек киби юрекли бир адам тапыл- 
мады. 

Ялынъыз мен шашмаламадым. Мен аджайип дже- 
саретке малик бир инсаным. Мен та балалыкътан 
башлап, энъ кийик атларны озюме бойсундырмагъа 
биле эдим. 

Бир сычравда мен атнынъ аркъасына секирип 
МИНДИМ ве шу ань оны озюме бойсундырдым. О, 

меним къуветли элимни шу саат сезди Be манъа, 
тыпкъы кучюк бир баладай, таби олды. Мен бу- 
тюн азбарны тантананен долаштым ве бирден 
менде, чай башында отургъан ханымларгъа озь 
унеримни косьтермек истеги догъды. Я буны насыл 
этип япмалы? Пек къолай иш. Мен бу атны пендже- 
реге тараф догърулттым ве аш ашалгъан одагъа ель 
киби учып кирдим. 

Ханымлар илькиде пек къоркътылар. Мен айгъ- 
ырны маса устюне сычрап минмеге меджбур эт- 
тим, къаделер ве савутлар арасында атны ойле уста 
ойнакълаттым ки, ич бир къаде, кучючик бир теп- 
си биле къырылмады. 

Буны ханымлар пек бегендилер, олар кулюшме- 
ге ве эльчырпмагъа башладылар; меним аджайип 
усталыгъыма шашып къалгъан достум да бу дыз- 
ман атны бахшыш оларакъ алмамны риджа этти. 

Мен онынъ бахшышына пек севиндим, чюнки 
дженкке кетмеге азырлана ве чокътан берли джуй- 
рюк араштыра эдим. 

Бир саатнен сонъ мен артыкъ янъы ат устюнде 
Тюркиеге тараф ёлгъа чыкъкъан ЭДИМ, О вакъыт- 
ларда анда къатты урушлар кете эди. 


ЯРЫМ АТ 


„Урушларда мен, эльбет де, озь джесюрлигимнен 
айырылып тура, эр кестен огде душман устюне 
атыла эдим. 

Бир кунь биз тюрклернен къызгъын чарпыштыкъ. 
Нетиджеде оларнынъ къалесини забт эттик. Къа- 
леге мен эр кестен эвель сюрип кирдим ве къале- 

ден бутюн тюрклерни къувып, къызышкъан атым- 
ны сувармакь ичюн къуюгъа чаптырып бардым. 
Ат сув иче ве озюнинъ араретини къандырып ола- 
май эди. Бир къач саат кечти, амма о, сувдан башы- 
ны эп котермей. Бу насыл ал! Мен тааджюпте 
къалдым. Амма шу арада бирден артымда худжур 
бир шувулты эшитильди. 

Мен артыма айланып бакътым ве шашкъаным- 
дан аз къалдым эгер устюнден йыкъылып кет- 


меге. 
Мегер, атымнынъ бутюн арт къысымы тер-те- 


миз кесилип алынгъан, ичкен суву да къурсагъын- 
да турмайып, сербест-сербест арттан тёкюле экен! 
Бундан меним артымда балабан бир голь мейдан- 
гъа кельген. Мен айретте къалдым. Бу не худжур 
ал? 


Иште, бу ерде манъа аскерлеримден бириси етип 
кельди ве джумакънынъ асылы шу ань анълашыл- 
ДЫ. 

Мен, тюрклернинь артындан къувып, къаленинъ 
къапысына сокъулгъан дакъкъасы тюрклер къа- 
пыны къапата ве атымны санки ортадан больген 
киби, арт ярысыны кесип алалар. Атнынъ шу арт 
къысымы тепмелеп ве туякъларынен урып, тюрк- 
лерни кьувып, аз бир вакъыт къапыгъа якъын бир 
ерде къала, сонъундан исе якъын орталыкътаки 
тогъайлыкъкъа секиреклеп бара. 

Аскер манъа: 

— О шимди де анда отлай! — деди. 

— Отлаймы? Олмайджакъ шей! 

— Озюнъиз бар да бакъынъыз. 

Мен атнынъ ог ярысы устюнде тогъайлыкъкъа 
догъру джельдирдим. Анда мен, керчектен де, атым- 
нынъ арт ярысыны таптым. О, ешиль чименликте 
раат-раат юре эди. Мен аман арбий экимге адам 
ёлладым, о исе, чокъ тюшюнип отурмадан, атым- 
нынъ эр эки ярысыны индже дефине чубугъынен 
бири-бирине тикти, чюнки онынъ янында йип ёкъ 
ЭДИ. 

Атнынъ эр эки ярысы да пек яхшы бирикти, 
дефине пытакълары атымнынъ тенине тамыр йи- 
бердилер ве бир айдан сонъ меним эгерим узе- 
ринде дефине пытакъларындан шийпанчыкъ 
мейдангъа кельди. 

Бу рушен шийпанчыкъта отурып, мен аз Kbapa- 
манлыкълар япмагъандырым. 

ТОП КУЛЛЕСИ УСТЮНДЕ 


Даа десенъиз, дженк вакътында манъа ялынъыз 
ат устюнде кезмек дегиль де, топ куллелери ус- 
тюнде де кезмек сырасы кельди. 

Бу шойле олгъан эди. 

Биз, насылдыр бир тюрк шеэрине уджюм эте 
эдик. Бизим командирге шеэрде топларнынъ чокъ 
олып-олмагъаныны бильмек керек эди. Лякин би- 
зим бутюн ордумызда душман лагерине дуйдур- 
мадан сокъулмагъа разы олгъан бир джесюр адам 


тапылмады. 

Эписинден джесюр мен чыкътым. 

Мен тюрк шеэрине атеш ачып тургъан буюк- 
тен-буюк топ янына якъынлаштым ве топтан кул- 
ле учып чыкъкъан вакъытта, онынъ устюне сычрап 
миндим ве вызнен огге догъру учып кеттим. Эр 
кес бир агъыздан: 


— Браво, браво, барон Мюнхаузен! — деп багь- 
ырыштылар. 

Илькиде мен кейфнен учтым, лякин узакъта душ- 
ман шеэри корюнгенде, мени теляшлы фикирлер 
къаплап алдылар. 

Мен озь-озюме: 

— Сен анда учып бармасына барырсынъ, амма 
санъа андан къуртулып чыкъмакъ мумкюн олур- 
мы, бакъайым? Душманлар сенинъ хатырынъны 
сайып отурмазлар, олар сени шпион оларакъ якъ- 
алар ве энъ якъын бир дарагъачкъа асарлар. Ол- 
маз, Мюнхаузен достум, кеч олмаздан эвель санъа 
къайтмакъ керек! — дедим. 

Бу дакъкъада тюрклер тарафындан бизим ла- 
герьге атылгъан топ куллеси меним янымдан кече 
ята эди. 

Чокъ тюшюнип отурмадан, мен онъа авушып мин- 
дим ве, санки бир шей олмагъандай, кериге учтым. 

Эльбет де, учуш вакъытында мен бутюн тюрк топ- 
ларыны арув этип сайдым ве озь командириме 
душман артиллериясы акъкъында энъ догъру ма- 
люматларны кетирдим. 


САЧЛАРЫМДАН ТУТЫП КОТЕРДИМ 


Умумен, бу дженк вакъытында меним башыма 
чокъ вакъиалар келип кечтилер. 

Бир кунь тюрклерден къачкъанда, мен атнен ба- 
такълыкъны сычрап кечеджек олып бакътым, ля- 
кин ат о бир кенаргъа сычрап оламады ве биз 
шинген чамургъа шыпырылдыкъ. 

Шыпырылдыкъ да, батмагъа башладыкъ. Къур- 
тулыш ёкъ эди. 

Батакълыкъ бизни кеткен сайын дешетли ча- 
бикликнен эп теренге, теренге чеке эди. Мына, атым- 
нынъ бутюн кевдеси сасыкъ чамур ичине гизленди, 
иште, мына, меним башым да батмагъа башлады 
ве андан ялынъыз, афы сачымнынъ оргючиги ко- 
рюне. і 

Не япмалы? Эгер меним эллеримнинъ муджизе- 
ли къувети олмагъан олса, биз мытлакъа эляк олур 
эдик. Мен пек къуветли пельваным. 

Мен озюмни бу сач оргюсинден тутып бар къу- 
ветимнен юкъарыгъа чектим ве, пек зорланмай, эм 
озюмни, эм де атымны, аякъларымнен оны кельпе- 
дендайын сыкъып, тартып чыкъардым. 

Эбет, мен эм озюмни, эм де атымны авагъа ко- 
тердим. Эгер, сиз буны къолайдыр, деп тюшюнсенъ- 
из, озюнъиз бойле яп да бакъынъыз. 


БАЛКЪУРТ ЧОБАНЫ ВЕ АЮВЛАР 


Лякин къоркъунчлы белядан мени не къувет, не 
де джесюрлик къуртарып олдылар. 

Бир кунь уруш вакътында тюрклер мени сарып 
алдылар ве, къаплан киби урушсам да, кене де ол- 
дырамадым — оларгъа эсир тюштим. 

Олар меним эль-аягъымны багъладылар ве къул- 
лукъкъа саттылар. - 

Меним ичюн къара куньлер башладылар. Кер- 
чек, манъа агъыр иш бермедилер, лякин бу иш ол- 
дукъча джан сыкъыджы ве бездириджи эди: мени 
балкъултларгъа чобан тайин эттилер. Эр кунь саба 

мен султанньнь балкъуртлары- 
нь чечекликке чыкъармагъа, 
оларны бутюн кунь бакъмагъа, 
акъшамлары кетирип сепетлер- 
ге къапамагъа меджбур эдим. 

Илькиде эр шей яхшы кете š 
эди. Амма куньлерден бир кунь 
мен озь балкъултларымны сай- 
ып, бир данесининъ етишмегени- 
ни эследим. 

Мен оны арамагъа кеттим ве 
чокъкъа бармай, онъа балабандан- >, 
балабан эки аювнынъ уджюм эт- 
кенини корьдим. Олар, анълашылгъанына коре, 
балкъуртны экиге больмек ве онынъ татлы балы- 
ны ашамакъ истей эдилер. 

Меним янымда ялынъыз бир кучюк кумюш бал- 
тачыкътан башкъа ич бир тюрлю силя ёкъ эди. 

Мен, ачкозь йыртыджыларны къоркъутмакъ, за- 
валлы балкъуртчыкъны къуртармакъ ичюн бал- 
тачыкъны къулачлай берип фырлаттым. Аювлар 
бир баш къачтылар, балкьуртчькь да къуртулды, 
лякин языкълар OJICYH, мен къудретли элимнинъ 
къулачыны къарарлаштырмагъаным ве балтачыкъ- 
ны ойле къуветнен фырлаттым ки, о та айгъа ба- 
рьш етти. Збет, айгъа. Сиз башынъызны саллай ве 
кулесинъиз, амма меним о вакъыт кульмеге чарем 
ёкъ эди. 

Мен, тюшюнджеге далдым. Не япмалы? Та айгъа 


ие киби ойле узун мердвенинни къайдан ал- 
малы: 


АЙГЬА ИЛЬК СЕЯАТ 


Бахтьма, Тюркиеде пек тез оськен ве базы вакъ- 
ьтларда исе та кокке осип етишкен бир бостан 
зарзаваты олгъаныны хатырладым. 


Бу — эшек бакъласыдыр. Мен бир дакъкъа ке- 
чиктирмей ойле бир бакъланы 

топракъкъа комьдим, ве о, шу саат 

| осьмеге башлады. 

| О эп осьти ве тезден айгъа къа- 

й дар осип узанды! 

Мен: 

— Урра! — деп багъырдым ве 
бакълагъа тырмашып кокке коте- 

рильмеге башладым. 
| Бир саат кечкен сонъ, айгъа 
барып чыкътым. 

Айда манъа кумюш балтачыгъ- 
ымны тапмакъ къолай дегиль 
эди. Ай кумюштен, балтачыгъым 
да кумюштен. Кумюш исе кумюш 
устюнде корюнмей, лякин бир 
чокъ къыдырувлардан сонъ, бал- 
тачыгъымны мен эр алда чюрюк 
тобан обасындан таптым. 

Мен оны къуванчнен белиме 
къыстырдым ве ерге къайтып 
тюшмек истедим, амма иш бир 
тамам тюрленди: кунеш меним 
бакъламны тюбюнден къурут- 
къан ве о парча-парча олып ер 
‚ юзюне йыкъылгъан. 


Қарталы БИ БЛЕНДЕР о 

Буны корип, яныгъымдан аз къалдым агълап йи- 
бермеге. 

Не япмалы? Не япмалы? Десене, мен ич бир вакъ- 
ыт ер юзюне къайтмаджагъым? Десене, мен бутюн 
омрюм бою бу тап-такъыр ай устюнде къаладжагъ- 
ым? О, ёкъ! Бойле олмаз! Мен, тобан обасына ча- 
пып бардым ве ондан йип чыйратмагъа башладым. 
Йип къыскъа чыкъты. Лякин энъ эмиетлиси бу 
дегиль! Мен эшкен йипиме тырмашып ерге энме- 
ге башладым. 

Бир элимнен йипни тутып тая, дигер элимде де 
балтамны тута эдим. Лякин тезден йип битти ве 
мен, кокнен ер арасында асылып къалдым. Бу гъа- 
ет къоркъунчлы эди, лякин мен шашмаламадым. 
Чокъ тюшюнип отурмай, балтамны къапкъач этип, 
йипнинъ юкъары уджундан туттым да, оны шарт 
кестим ве о парчаны ашагъы уджуна къурадым. 
Бу манъа ашагъы энмеге имкян берди. 

Лякин ер эр алда даа 
узакъ эди. Манъа чокъ 
керелер йипнинъ юкъары 
парчасыны кесип, ашагъы 
парчасына къурамакъ ке- 
рек олды. Шай эте-эте, 
мен ерге о къадар якъын 
эндим ки, манъа шеэр эв- 
лерини ве сарайларыны 
сейир этмек мумкюн 
олды. Ер юзюне олгъаны- 
оладжагъы учь я да дёрт 
миль Къалгъан эди. 

Лякин апансыздан — 


ана санъа дешет! — йип узюльди. Мен ерге ойле 
къуветнен урулдым ки, энъ аздан ярым миль те- 
ренлигинде бир чукъур тештим. 

Эсимни башыма джыйгъан сонъ, чокъ вакъыт бу 
терен чукъурдан насыл этип чыкьмасынынь чаре- 
сини тапалмадым. Бутюн кунь аш ашамадым, сув 
ичмедим, тек тюшюнджелер ичинде къалдым. Та 
сонъунда шуны тюшюнип таптым: тырнакъларым- 
нен басамакълар къаздым ве бу басамакъларгъа 
басып ер устюне чыкътым. 

О-оо! Мюнхаузен ич бир ерде гъайып олмаз! 


ДЖЕЗАСЫНЫ БУЛГЪАН АЧКОЗЬЛИК 


Бойле агъыр эмекнен эльде этильген теджрибе, 
инсанны даа да акъыллы эте. 

Мен, айгъа япкъан сеяатымдан сонъ, балкъуртла- 
рымны аювлардан къорчаламакъ ичюн даа да къо- 
лайлы бир усул. тюшюнип таптым. 

Акъшам устю арабанынъ арышына бал якътым 
ве озюм де онынъ бираз авлагъында сакъландым. 

Орталыкъ къаранлыкълашкъанынен, балабандан- 
балабан бир аюв яваш-яваш арабанынъ янына 
кельди ве арышкъа якъылгъан балны ачкозьлик- 
нен яламагъа башлады. Джутукъ о къадар джош- 
ты ки, атта арыш богъазына кирип кеткенини, 
сонъра къарнына сокъулгъаныны ве та сонъу ар- 
тындан чыкъкъаныны дуймай къалды. 

Мен де буны беклей эдим. Чапып бардым да, 
арышнынъ дигер уджуна узун ве къалын бир чюй 
къакътым! Аюв шай этип арышкъа кечип къалды. 
Энди о, не кери ве He де огюне юрюш этип ола ЭДИ. 

Мен оны сабагъа къадар бойле вазиетте къалдыр- 
дым. Саба бу ийлекярлыкъ тюрк султанынынъ 
къулакъларына барып етти ве султан бойле all: 
жайип айнеджиликнен тутулгьан аювнь сейир 
зтмеге кельди, 0, эппейи вакъыт аювгьа бакъып 
турды ве талагъы кьаткьандже кульди. 


КЪОЛТУКЪ АСТЫНА КЪЫСТЫРЫЛГЪАН 
АТЛАР ВЕ ОМУЗГЪА АЛЫНГЪАН АРАБА 


Тезден, тюрклер якъамны бошап, мени дигер къул- 
ларнен берабер Петербурггъа кери ёлладылар, ля- 
кин мен Русиеден кетмеге къарар бердим ве озь 
арабама минип, тувгъан юртума къайттым. Шу 
йылы къыш пек къатты эди, атта кунеш биле су- 
вукъланды, янакъларыны бузлатты ве тымавгъа 
огърады. Кунеш сувукъланса, ондан сыджакъ ери- 
не сувукъ келе. Меним араба устюнде насыл ушю- 
генимни козь огюне кетиредирсинъиз! 

Ёл тар эди. Онынъ эр эки тарафында диварлар 
бар эди. Бойле тар ёл- 
дан эки араба кечалмаз 
эди. Мен озь арабад- 
жыма къаршыдан кель- 
ген арабалар бизим 
кечмемизни беклеме- 
лери ичюн труба чал- 
масыны эмир эттим. 

Арабаджы меним эмиримни ерине кетирди. О, 
трубасыны алып уфюрмеге башлады. Уфюрди, 
уфюрди, уфюрди, лякин трубадан ич бир сес чыкъ- 
мады! Къаршыдан да буюк бир фаэтон келе эди. 

Башкьа чаре 
тапалмагъаным- 
дан сонъ, араба- 
дан тюшип, атла- 
рымны тувар- 
дым. Сонъ, пек 
юклю арабаны 
омузларыма атып, 
бир секирювде 
/ И Ел кенарындаки 

Дигер бир секи- 
| рювде де араба- 
= НЫ ёлгъа, фаэтон- 
нынъ артына, 
АЛЫП КЪОЙДЫМ. 

Буны япмакъ 
манъа биле къо- 
лай дегиль эди. 

Лякин меним 
насыл пельван олгъанымны сиз пек яхшы биле- 
CHHBH3. 

Бираз нефес алгъан сонъ, атларнынъ янына кель- 
дим, оларны да къолтугъыма къысып, кене шай эки 
кере секирювнен араба янына чыкъардым. Бу се- 
кирювлер вакъытында меним бир атым яман-яман 
тепмелемеге башлады. Бу къолайсыз бир ал эди, 
лякин, мен онынъ арт аякъларыны суртюгимнинъ- 
джебине сокътым ве онъа истер-истемез тынчлан- 
макъ керек олды. | 

Бундан сонъ мен, атларны арабагъа екип, якъын 
бир мусафирханеге раат-раат кельдим. 

Бойле дешетли сувукътан ве агъыр иштен сонъ 
джылынмакъ ве раатланмакъ пек хош эди. 


ИРИГЕН СЕСЛЕР 


Меним арабаджым трубасыны собагъа якъын 
бир ерге асты, озю исе яныма келип отурды ве биз 
достча лакъырдыгъа башладыкъ. 

Бу арада труба багъырмагъа башлады. 

«Тру-туту! Тра-тата! Ра-рара!» 

Биз буюк бир айретте къалдыкъ. Къатты аязда 
бу трубадан бир сесчик чыкъарып олмагъан эдик. 
Лякин сыджакъкъа кирген сонъ онынъ озь башы- 
на чалмагъа башламасынынъ себебини шу дакъ- 
къасы анъладым. 

Аязда трубагъа уфюрильген сеслер бузлагъан- 
лар, шимди исе соба янында джылынып, ирип тру- 
бадан озь башына чыкъмагъа башлагъанлар. 

Арабаджымнен берабер биз бутюн акъшам бу 
аджайип музыкадан хошланып раатландыкъ. 


= === == 


25) экинджи къысым | 


БОРАН 


Риджа этем, мени ялынъыз дагъ ве чёллерде ке- 
зинип юрьгендир, деп беллеменъиз. 

Ёкъ, джаным, манъа бир чокъ керелер денъиз ве 
океанларны гемилернен ялдап кечмек сырасы да 
тюшти, ве онда меним башыма кельгенлер кимсе- 
нинъ башына кельмегендир. 

Буюк бир геми узеринде биз Индстангъа кете 
эдик. Авасы пек гузель эди, лякин биз насылдыр 
бир аданынъ ялысында ленгер ташлап тургъаны- 
мызда, шиддетли бир боран къопты. Боран o kba- 
дар дешетли кельди ки, ададаки бир къач бинъ 
(эбет, бир къач бины) терекни тамырындан чыкъ- 
арып, та булутларгъа алып чыкъты. 

Бир къач юзь пудлыкъ чекиси олгъан буюк те- 

реклер ойле бир юксеклерде уча здилер ки, ерден 
бакъкъанда, санки къуш къанатчыкълары олып 
корюне эдилер. 

Боран бираз тынчлангъаны киби, тереклерден эр 
бири баштаки ерине келип тюшти ве аман тамыр 
аттылар, адада исе борандан эсер биле къалмады. 
Анджакъ да муджизели тереклер, ойле дегильми? 

Амма бир терек озь ерине къайтмады. Меселе 
шунда ки, терек авагъа котерильгенде, онынъ дал- 
ларында озь къадынынен берабер фукъаре бир 
койлю отура эди. Олар бу терекке не ичюн мин- 
ген экенлер? Белли я: хияр топламакъ ичюн, чюн- 
ки шу ерлерде хияр терек устюнде етише экен. 
Аданынъ халкълары хиярны дюньяда эр шейден 
зияде севе ве ондан башкъа бир шей ашамай экен- 
лер. Бу, оларнынъ бирден-бир ашы сайыла экен. 

Боран алып кеткен заваллы койлюлерге истер- 
истемез булутларгъа къадар котерилип, кезинмек 
сырасы тюшти. 

Боран тынгъан сонъ, бу терек де ерге энмеге баш- 
лады. Койлю ве онынъ къадыны, пакъыл киби, пек 
семиз адамлар экенлер, олар озь агъырлыкълары- 
нен терекни бир якъкъа ян бастылар ве терек башта 
оськен ерине дегиль де, кенаргъа тюшти, тюшкенде 

зм шу ерли къыралнынъ устюне тюшип, халкъ- 
нынъ бахтына, уфакъ къуртчыкъны басып эзген- 
дай эзди. 

Не ичюн халкънынъ бахтына? — деп сорай би- 
лесинъиз, ойле дегильми? Шунынъ ичюн ки, бу къы- 
рал пек залым олып, адада яшагъан инсанларны 
джанаварджасына къыйнай экен. 

Адада яшагъанлар бу залымнынъ ольгенине пек 
къувандылар ве онынъ таджыны манъа теклиф 
эттилер. 

— Джаным, мераметли Мюнхаузен, бизим къы- 
ралымыз ол. Замет де олса, бизим укюмдарымыз 
ол. Сен батыр ве акъыллы бир адамсынъ, — деди- 
лер. Лякин мен бу теклифни кесен-кес ред эттим, 
чюнки мен хияр севмейим. 


ТИМСАХНЕН АРСЛАН АРАСЫНДА 


Боран тынгъан. сонъ, биз гемимизнинъ ленгери- 
ни котердик ве эки афта ёл юрип, Цейлон адасьна 
сагь-селямет етип кельдик. 

Цейлон адасы губернаторынынъ уйкен огълу 
манъа бирликте авгъа кетмек теклифинде булун- 
ДЫ. 

Мен буюк мемнюниетнен разылыкъ бердим. Биз 
якъын орталыкътаки ормангъа кеттик. Авасы де- 
шетли дереджеде сыджакъ эди ве, итираф этме- 
лим ки, алышмагъанымдан себеп пек ёрулдым. 

Губернаторнынъ огълу къуветли бир йигит. O, 
бу сыджакъта озюни гъает гузель дуя эди. О, бала- 
лыгъындан берли Цейлонда яшай экен. А 

Цейлон кунешининъ онъа ич де тесири олмай 

ве о, къызгъан къум устюнде шень-шерамет адьм- 
лай эди. 

Мен ондан кери къалдым ве манъа ят олгъан 
орман ичинде адаштым. Кетеяткъанымда къайдан- 
дыр бир шытырды эшитильди. Этрафыма козь таш- 
лайым, бир даа бакъсам, огюмде буюк бир арслан 
агъызыны ачкъан, мени парчаламакъ ичюн аты- 
лайым, деп тура. Энди не япмалы? Меним тюфе- 
гим уфакъ сачманен толдурылгъан эди, бойле 
сачманен бодене биле ольдюрип оламазсынъ. 

Мен бир къуршун узьдим, лякин бу къуршун ачув- 
лы джанаварны даа да къуттурты, ве о, эки къат 
арткъан бир ачувнен меним устюме атылды. 

Мен къоркъкъанымдан къачмагъа башладым. Бу 
къачувымдан файда чыкъмайджагъыны ве джана- 
вар бир секиргенде артымдан етеджегини ве мени 
парчалайджагъыны биле эдим. Лякин мен къайда 
къачам? Къаршымда буюктен буюк бир тимсах агъы- 


зыны ачкъан, мени шу дакъкъасы ютмагъа азыр тура 
эди. 

He япмалы? He япмалы? 

Артымда — арслан, къаршымда — тимсах, со- 
лумда — голь, сагьымда — ичинде зеэрли йылан- 
лар толу батакълыкъ. 

Олюм къоркъусы алтында мен отлар устюне 
йыкъылдым ве козюмни къапатып, къачынылмаз 
олюмге азырландым ве бирден башымнынъ тёпе- 
синден, насылдыр бир шей узанып учып кечти ве 
авдарылып ерге тюшти. Козьлеримни ачкъанымда 
козьлеримнинъ огюнде аджайип бир манзара пей- 
да олды. О, менде буюк бир къуванч догъурды: арс- 
лан меним устюме атылгъан ве мен ерге йыкъылгъан 
арада, о, башымнынъ устюнден атлап кечип, догъру- 
дан-догьру барып тимсахнынъ агъызына тюшкен! 

Бир джанаварнынъ башы, дигер бир джанавар- 
нынъ богъазында эди ве эр экиси де бири-бирин- 
ден айырылышмакъ ичюн бар къуветлеринен 
талаша эдилер. 

Мен атылып турдым да, авда къуллангъан пы- 
чагьымны чыкъардым ве бир сильтевнен арслан- 
нынъ башыны кесип ташладым. Онынъ джеседи, 
меним огюме авдарылды. 

Сонъ, вакъыт гъайып этмей, тюфегиме япыштым 
ве тюфек къундагъынен арсланнынъ башыны тим- 
сахнынъ богъазына ныкътамагъа башладым, тим- 
сах исе тап сонъу богъулып ольди. 

Губернаторнынъ огълу къайтып келерек, буюк- 
тен-буюк эки кийик джанаварыны енъгенимни 
корип, мени хайырлады. 

КИТ БАЛЫГЪЫНЕН РАСТКЕЛЮВ 


Бундан сонъ Цейлоннь о къадар пек бегенме- 
геними :анълагъансыздыр. 

Мен арбий гемиге минип, тимсахларь ве арс- 
ланлары олмагъан Америкагъа кеттим. Ич бир 
къаза ве белягъа огърамай он кунь ёл юрьдик, ля- 
кин Америкагъа якъынлагъанда, апансыздан, шой- 
ле бир къа: 'гъа огърадыкъ: гемимиз сув алты 
къаясына барып урулды. 

Токънашув ойле къуветли эди ки, гемининъ ди- 
регинде отургъан бир матрос денъиз ичине учь 
миль узакълыкъкъа атылып кетти. 


Бахтына, о, сувгъа тюшеджекте, янындан учып 
кече яткъан балыкъ чилининъ чёкючине япышып 
етиштирди, — балыкъ чили исе биз оны къурта- 
рып алгьандже, онъа сув устюнде турмагъа ярдым 
этти. 

Биз сув алты къаясына ойле бир къуветли урул- 
дыкъ ки, мен атта аякъ устюнде туралмадым: юкъ- 
арыгъа атылдым ве озь каютамнынъ таванына 
башымны урдым. ; 

Бу урулувнен меним башым къарныма кирип 
кетти ве мен оны сачларьмдан тутып, азар-азар 
бир къач ай ичинде тартып чыкъара бильдим. 

Биз барып урулгъан сув алты къаясы, мегер, къая 
дегиль экен. 

Бу сувалтында татлы-татлы юкълагъан буюктен- 
буюк бир кит балыгъы экен. 

Онъа барып уруларакъ, биз оны уянттыкъ ве о, ойле 
де бир ачувланды ки, тишлеринен гемимизнинъ лен- 
герине япышып, бутюн кунь, акъшамдан сабагъа Kba- 
дар, бизни бутюн океан бойлап сюйреп юрьди. 

Бахтымызгъа, тап-сонъу ленгернинъ зынджыры 
узюльди ве биз кит балыгъындан къуртулдыкъ. 

Америкадан къайтаяткъанда, биз кене шу кит ба- 
лыгъынен расткелиштик. О, ольген ве джесединен 
ярым миль ерни къапатып, сув устюнде ята эди. 
Бойле буюк бир балыкъны гемиге алмакънынъ 
чареси ёкъ эди. Бунынъ ичюн биз онынъ ялынъ- 
ыз башыны кесип алдыкъ. Бу башны биз гемиге 
тартып чыкъаргъанда, не къадар къувангъанымыз- 
ны корьген олсайдынъыз: джанаварнынъ агъызын- 
да биз эм озь ленгеримизни, эм де къыркъ метр 
узунлыкъта ленгер зынджырымызны таптыкъ. Бу 
зынджыр бутюнинен онынъ чюрюк тишиндеки бир 
деликке сыгъгъан, лякин бизим кьуванчымыз YOKb- 
къа сюрмеди. Биз гемимизнинъ бир янында буюк 
бир делик олгъаныны корьдик. Гемининъ ичине 
сув эп акъып турмакъта эди. 

Геми батмагьа башлады. 

Эр кес шашмалады, багъырышты, агьлаштылар, 
лякин мен не япмаджагьымны тез тюшюнип тап- 
тым. Мен устюмдеки штанымны биле чыкъармай, 
догьрудан-догьру деликнинь устюне отурдым ве 
оны шай этип тыкъаттым. Гемиге кирмекте олгъ- 
ан сув кесильди. 

Геми кьуртулды. 


БАЛЫКЪ КЬАРНЫНДА 


Бир афтадан сонъ биз Италиягъа келип чыкъ- 
ТЫКЪ. 

Авасы ачыкъ ве кунешли бир кунь ювунмакъ 
ичюн мен Акъ денъизнинъ ялысына кеттим. Сув 
сыджакъ эди. Мен пек яхшы ялдайым ве ялыдан 
чокъ узакъкъа кеттим. 

Бир даа бакъсам — не корейим: буюктен-буюк 
бир балыкъ агьызыны ачкъан догьру манъа ял- 
дап келе! Энди не япайым? Ондан къачмакънынъ 
чареси де ёкъ. Бунынъ ичюн мен, онынъ кескин 
тишлерине огърамай, тез-тез къарнына тюшмек 
макъсадынен, топлана берип, онынъ ачыкъ агъы- 
зына атылдым. 

Бойле бир акъыллы айнеджилик эр кеснинъ акъ- 
ылына келе къоймаз, лякин мен асыл кескин акъыл- 
Лы ве, озюнъиз де бильгенинъиз киби, атик адамым. 

Балыкънынъ къарнында къаранлыкъ олса да, 
сыджакъ эди. Мен бу къаранлыкъ ичинде долан- 
Магъа ве огюме, артыма айланып кезинмеге башла- 
дьм. Тезден, меним бу кезинтилерим балыкънынъ 
ИЧ Де хошуна кетмегенини дуйдым. Бу вакъыт мен 

энъкъастан аягъымны урып-урып, делидай секирек- 
лемеге ве ойнамагъа башладым, балыкъны яхшы 
этип къыйнамакъ истедим. 

Балыкъ агърыдан багъырыкълады ве озюнинъ 
балабандан-балабан башыны сувдан чыкъарды. 

Тезден оны шу ерден кечеяткъан итальян геми- 
синден корьдилер. 

Меним де истегим бу эди! Денъизджилер оны 
зыпкъыннен урып ольдюрди ве гемиге чекип чыкъар- 
дылар да, бу адден тыш балабан балыкъны насыл 
этип парчаласалар яхшы оладжагъы хусусында озь 
аралары мушавереге кириштилер. 

Мен ичериде отурам ве, догърусыны айткъанда, 
къоркъудан къалтырай эдим: бу адамлар балыкъ- 
нен берабер мени де догърамагъайдылар, деп кьор- 
къа эдим. 

Бу пек аджыныкълы бир ал олур эди! 

Лякин, бахтыма, оларнынъ балталары манъа тий- 
меди. Бираз ярыкъ ышыгъы корюнгени киби, мен 
темиз итальянджа (эбет, мен итальянджа пек яхшы 
билем!): «Тынчыкъ зиндандан мени азат эткен бу 
мераметли адамларны корьмектен бахытлым!» — 
деп, бар сесимнен багъырмагъа башладым. 

Денъизджилер балыкъ къарнындан кельген ин- 
сан сесини эшитип, къоркъуларындан къатып къал- 
дылар. 

Балыкънынъ агъызындан чыкъып, оларны урь- 


метнен селямлагъанда, оларнынъ тааджюби даа 
зияде артты. 

МЕНИМ АДЖАЙИП ХЫЗМЕТКЯРЛАРЫМ 


Мени къуртаргъан геми Тюркиенинъ пайтахты- 
на кете экен. 

Араларында булундыгъым итальянлар меним 
аджайип бир адам олгъанымны шу саат анълады- 
лар ве озьлеринен бирликте гемиде къалмамны 
теклиф эттилер. Мен разылыкъ бердим ве бир 
афтадан сон. тюрк ялысына келип янаштыкъ. 

Тюрк султаны меним кельгенимни эшитип, шу 
саатте мени зияфетке давет этти. О, озь сарай- 
нынъ къапысында мени къаршылап алды да: 


— Мен сизни тарихий бир пайтахтта селямла- 
макънен бахытлым. Сагъ-селяметсинъизми? Сагъ- 
селямет олдугъынъызгъа эминим. Мен сизинъ 
бутюн аджайип къараманлыкъларынъызны билем 
ве сизге къыйын бир ишни авале этмек истейим. 

Билем, бу ишни, сизден башкъа ич бир кимсе бед- 
жерип оламаз, чюнки сиз дюньяда энъ акъыллы 
ве атик бир адамсыз. Сиз, шу аньде Мысыргъа кете 
билирсинъизми? — деди. 


Мен: 
— Буюк бир къуванчнен! — деп джевап бер- 


дим. — Мен сеят япмакъны пек севем, истесенъиз 
мына шимди дюньянынъ о бир четине барып кель- 
меге азырым! 

Султан меним джевабымдан пек мемнюн къал- 
ды, ве о манъа ойле бир иш авале этти ки, бу иш 
асырлар бою эр кес ичюн сыр олып кельген ве 
шай да олып къалмакъ борджлу экен. Шунынъ 
ичюн де мен бу насыл иш олгъаныны айталмай- 
ым. Эбет, эбет, султан манъа сонъ дередже муим 
бир сырыны ишанды, чюнки о, дюньяда энъ ишан- 
члы адам олгъанымны биле эди. Мен разы ол- 
дым ве кечиктирмеден ёлгъа чыкътым. 

Мен, Тюркиенинъ пайтахт шеэринден ёлгъа чыкъ- 
ар-чыкъмаз манъа адден тыш бир тезликнен чап- 


= 


къан уфакъ бойлу арыкъ бир адам расткельди, 

Онынъ эки аягъында да агъыр демир токъмакъ- 
лар багълы эди, ве шу агъыр токъмакъларгъа бакъ- 
мадан, о, окъ киби уча эди. 

Мен ондан: 

— Къайда кетесинъ? — деп сорадым. — Бу токъ- 
макъларны аягъынъа не ичюн багъладынъ? Олар 
санъа чапмагъа кедер этелер де. 

Адам чапмасыны токътатмайып: 

— Мен даа учь дакъкъа эвельси Вена шеэринде 
эдим, шимди озюме келишикли бир иш къыдырып 
Истанбулгъа кетем. Бу токъмакъларны исе пек 
тез чапмайым деп аякъларыма багъладым, чюнки 
манъа ашыкъмагъа аджет ёкъ, — деди. 

Мен тез чапкъан шу аджайип адамны пек бе- 
гендим, ве оны озюме хызметкяр этип алдым. О 
меним пешимден истекнен кетти. 

Эртеси куню ёл четинде къулагъыны ерге ти- 
реп, ян тюшип яткъан бир адамны расткетирдик. 


Мен ондан: 


— Сен мында He ишлейсинь? — деп сорадым. 

O: 

— Чёльде отларнынъ насыл оськенини динъ- 
лейим — деп джеваб берди. 

-- Сонь, бир шейлер зшитесиньми? 

-- Пек яхшь зшитем. Бу меним ичюн затен, 
пек адий бир иштир! 

— Шай олса, манъа ыргъат юрь! Сенинъ сакът 
къулакъларынъ манъа ёлда керек олурлар. 

О, разы олды, ве биз ёлумызны девам эттик. 

Чокъ кечмеден, мен къолунда тюфеги олгъан ав- 
джыны корьдим. 

Мен онъа мураджаат этип: 

— ЭЙ, авджы, сен не авлап юресинъ? Орталыкъта 
не бир джанавар ве не де бир къуш корюне де, — 
дедим. 

Авджы: 

— Берлин шеэриндеки бир кильсенинь тёпе- 
синде бир торгьай отура зди, мен онынъ козюнден 
урдым, — деп джевап 
берди. 

Авджылыкъны мен не 
къадар севгенимни сиз 
пек яхшы билесинъиз. 
Мен бу мергин авджыны 
къучакълап, манъа хыз- 
меткяр юрьмесини риджа 
эттим. О, меним текли- 
фимни къувана-къувана 
къабул этти. 

Бир чокъ мемлекет ве 
шеэрлерни кечкен сонъ, 

кениш бир орман- 
гъа якъынлаш- 
тькь. Бакьсакь 
-- ёл четинде дев 
бойлу бир адам 
тура Be къолла- 
рында да орман- 
ньнь этрафына 
ильмек этип аткъ- 
ан йипининъ уд- 
жуны тута. 

Мен ондан: 

— Сен не япа- 
сын») — деп copa- 


О джевап оларакъ: 

— Манъа бираз одун кесмек керек олды, лякин 
балтамны эвде унутып къалдыргъаным. Керегим- 
ни балтасыз битирмек истедим, — деп джевап бер- 
ДИ. 

О, йипининъ уджуны тартты, ве буюктен-буюк 
эмен агъачлары, индже ярчыкъ парчалары киби 
авагъа учып, ерге тюштилер. 

Мен, шубесиз, парамны аджымай, бу дев къувет- 
ли адамны да озюме хызмет этмеге чагъырдым. 

Биз Мысыргъа кельгенде, ойле бир дешетли бо- 
ран къопты ки, бизим атымыз, арабамыз — эписи 
ёлда башлы-аякълы юварланып кетти. Š 

Авлакъта, къанатлары буюк бир тезликнен ай- 
лангъан еди дане ель дегирмени корьдик. Шу ерде, 
кььр устюнде, бурнуньнь сагь делигини ишарет 
пармагъынен тыкъаткъан бир адам тура эди. O, 

бизни корьгенинен мени та'зим иле селямладь ве 
шу дакъкъасы боран да тынды. 

Мен ондан: 

— Сен мында не ишлейсинъ? — деп сорадым. 

O: 

— Мен саибимнинъ ель дегирменлерини кочю- 
рем. Олар парланмамасы ичюн пек къуветли уфюр- 
мейим, бурнумньнь ялынъыз бир делигинден 
уфюрем, — деп джевап берди. 

Мен: «Бу адам манъа керек олур», — деп тю- 
шюндим де, менимнен кетмесини теклиф эттим. 


КЪЫТАЙ ШАРАБЫ 


Султан манъа авале эткен бутюн ишлерни мен 
тез вакъыт ичинде беджердим. Мында да манъа 
меним атиклигим ярдым этти. Бир афта кечкен 
сонъ, мен озюмнинъ аджайип хызметкярларымнен 
Тюркиенинъ пайтахтына къайтып кельдим. 

Султан меним кери къайтувымдан пек мемнюн 
къалды ве Мысырда япкъан мувафакъиетли аре- 
кетлерим ичюн мени макътады. 

Султан меним къолумы сыкъаракъ: 

— Сиз меним везирлеримнинъ эписинден акъ- 
ыллысынъыз, сайгъылы Мюнхаузен! Бугунь меним 
софрама лютфен буюрынъыз, — деди. 

Аш чокъ лезетли эди, лякин — Ах! — мухте- 
шем бир софрада шарап ёкъ эди, чюнки тюрклер- 
ге къанун муджиби шарап ичмек ясакъ этильген. 
Мен чокъ кедерлендим ве султан, гоньлюми ал- 
макъ ичюн, емектен сонъ мени озюнинъ иш ода- 

сына алып кирди, гизли долапыны ачып, андан бир 


шишечик чыкъарды. 


О, стаканны толдураракъ: 
— Бойле гузель шарапнынъ дадыны омрюнъиз- 


де татып бакъмагъандырсынъыз, меним сайгъылы 
Мюнхаузеним! — деди. 

Шарап, акъикъатен де, гузель эди, лякин мен бир 
ютум шарап ичкен сонъ: 

— Къытайнынъ богдыханы Фу-Чанда бундан 
даа яхшы шараплар ола, — дедим. 

Султан: 

— Меним сайыгъылы Мюн- 
хаузеним! — деп багъырды. — 
Мен сизинъ эр сёзюнъизге 
инанмагъа алыштым, чюнки сиз 
ер юзюнде энъ акъикъатпер- 
вер бир адамсынъыз, лякин 
емин этип айтам, шимди сиз 
ялан айтасынъыз: Меним бу 
шарабымдан да яхшы шарап 
ич бир ерде ёкъ. 

— Мен сизге олгъаныны | 

Se“ 
исбат зтерим! = uN 

— Мюнхаузен, cus, артькь, 
сачмалайсыз! 

— Екь, мен сизге догърусыны айтам ве бойле 
бир шише шарап тапып кетирмекни ваде этем. Бу 
шарапнынъ янында сизинъки датсыз бир экши- 
ликтир. 

— Мюнхаузен, сиз озь-озюнъизни ерге урасынъ- 
ыз. Мен сизни ер юзюнде энъ акъикъатпервер бир 

адам сая эдим, шимди исе корем ки, сиз намуссыз 
бир яланджы экенсинъиз. 

— Шай олса, меним акъикъат айткъаныма аман 
къанманъызны талап этем! 

— Разым! — деди султан. — Эгер, саат дёртке 
къадар манъа Къытайдан дюньяда энъ гузель ша- 
раптан бир шише шарап кетирмесенъиз, башынъ- 
ызны кесиг атмаларыны эмир этерим. 

Мен: 

— Пек яхшы! Мен сизинъ шартларынъызнен 
разым, — деп джевап бердим. — Эгер, саат дёртке 
бу шарап сизинъ масанъыз узеринде олса, сиз 
манъа озь хазиненъизден бир адамнынъ бир кере- 
ден котерип кете биледжеги къадар алтын берир- 
CHHBH3. 

Султан разы олды. Men, Къытай богдьханьна 
мектюп яздым ве учь сене эвель мени сыйлагъан 
шарабындан манъа бир шише шарап багъышлама- 
сыны риджа эттим. 

Мен: «Эгер, риджамнь ред зтсеньиз, сизинъ дос- 
тунъыз Мюнхаузен джеллят элинден эляк оладжакъ- 
тыр», — деп яздым. 

Мен мектюпни язып битиргенде, саат учьни беш 
дакъкъа кече эди. 

Мен озюмнинъ ель-аякъ хызметкярымны чагъы- 
рып, Къытай пайтахтына ёлладым. О, аягъына багъ- 
лы демир токъмакъларны чезип ташлады ве 
мектюпни алып, шу дакъкъасы козьден гъайып олды. 

Мен султаннынъ иш одасына кирдим. Ель-аякъ- 
ны беклер экенмиз, биз, башлангъан бир шише 
шарапны бир тамам ичип битирдик. 

Саат учьни черик кечти, сонъ учь бучукъ олды, 

сонъ дёртке OH беш дакъкъа къалды, амма меним 
ель-аягъым даа корюнмей эди. 

Мен озь-озюмни джоя башладым. Султан джел- 
лятны чагъырмакъ ичюн элинде чанъчыкъны ту- 
тып отургъаныны корьгенимде, мен даа да ярамай 
олдым. 

Мен султангъа: 

— Мусааде этинъиз, багъчагъа чыкъып, темиз ава- 
нен нефес алайым, — дедим. 

Султан энъ незакетли бир тебессюмнен: 

— Буюрынъыз, чыкъынъыз! — деди, лякин багъ- 
чагъа чыкъкъанымда, артымдан бир адым кери 
къалмай, насылдыр, бельгисиз адамларнынъ мени 
излеп, пешиме такъылгъанларыны корьдим. 

Булар султаннынъ джеллятлары эди, олар ме- 
ним устюме атылып, меним гъарип башымны ке- 
сип алмагъа дакъкъа-дакъкъасына азыр эдилер. 

Мен эеджаннен саатке бакътым. 


71 


Дёртке беш дакъкъа къалгъан. Десене, меним 
ялынъыз беш дакъкъалыкъ омрюм къалгъан? О-о- 
о! Бу пек дешетли бир шей! Мен, чёльде осюмлик- 
лер насыл оськенини эшиткен хызметкярымны 
чагъырдым ве ондан меним ель-аягъымнынъ аякъ 
давушларыны эшитип-эшитмегенини сорадым. О, 


къулагъыны ерге къойды ве мени буюк бир Kba- 
севетке къойып: 

— Тенбель ель-аякъ юкълап къалгъан, — деп 
бильдирди. 

— Юкьлап къалгъан?! 

— Эбет, юкълап къалгъан. Мен онынъ узакъта 
насыл хурулдагъаныны биле эшитем. 

Къоркъудан меним аякъларым кесильди. Бир дакъ- 
къа даа кечсе, мен шан-шереф къазанаджакъ ериме, 
масхараларджасына эляк оладжагъым. Мен о бир 
хызметкярымны, торгъайны козьлеп ургъан авджым- 
ны, узурыма чагъырдым. О, шу дакъкъасы юксек бир 
къулле тёпесине чыкъып, аякълары уджларына ко- 
терилерек, узакъларгъа бакъмагъа башлады. 

Меним ачувымдан нефесим тутулып: 

— Сонъ насыл, анавы алчакъ зрифни коресинь- 
ми? — деп сорадым. 

— Корем, корем! Пекин шеэри якъынларында, 
эмен агъачы тюбюнде, ешиль отлар устюнде сери- 
лип хурулдап ята. Янында бир шише бар... Токъ- 
тап тур, шимди мен сени уянтырым! 

О, астында ель-аякъ юкълагъан эменнинъ юкъары 
далларыны нишангъа алып бир къуршун узьди. 

Теректен ель-аякънынъ устюне эмен фындыкъ- 
лары, япракълары ве пытакълары тёкюльдилер ве 
оны уянттылар. 

Ель-аякъ сычрап турды, юкъулы козьлерини уф- 
къалады ве къутургъан киби чапмагъа башлады. 

О, къолунда Къытай шарабы толу шишенен са- 
райгъа чапып киргенде, саат дёртке ярым дакъкъа 
къалгъан эди. 

Меним не къадар къуванганымны козь огюне 
кетиредирсиз. Султан, шараптан бираз ютып, ай- 
ретте къалды ве: 

— Урьметли Мюнхаузен! Бу шишени сизден 
бираз авлакъ сакъламагъа изин беринъиз, — деди. 
— Мен оны бир озюм ичмек истейим. Ер юзюнде 
бойле татлы ве лезетли шарап оладыр, деп тю- 
шюнмей эдим. 

О, шарап шишесини долапкъа къойып килитле- 
ДИ, анахтарларыны джебине къойды ве аман хази- 
недарнынъ чагъырылмасыны эмир этти. 

Султан: 

— Меним достум Мюнхаузенге озь хазинем- 
ден бир адамнынъ бир кереден котерип кете би- 


леджеги къадар алтын алмасына разылыкъ берем, 
— Деди 

Хазинедар, султангъа баш згерек, мени таванына 
къадар зийнетлернен толу сарай магъарасына алып 


ТЮШТИ. 
Мен озь пельванымны чагъырдым. О, султаннынъ 


хазинесинде олгъан бутюн алтынларны омузла- 
рына юклеп чыкъты ве бизлер денъиз ялысына 
чапып кеттик. 

Мен, анда балабан бир гемини кирагъа туттым 
ве о гемиге тёпесине къадар алтын юкледим. 

Султан эсини башына топлап, меним зийнетле- 
римни тутып алмаздан эвель, биз елькенлерни ача- 
ракъ, ачыкъ денъизге чыкъмагъа ашыкътыкъ. 


АРТЫМЫЗДАН КЪУВАЛАВ 


Лякин иш меним тюшюнгеним киби чыкъты. 

Биз ялыдан айырылгъанымыз киби, хазинедар озь 
султанына чапып бара да, онъа хазинени бир та- 
мам талап чыкъкъанымны айта. Султан пек ачув- 
лана ве меним артымдан къувмакъ ичюн озюнинъ 
бутюн арбий флотуны ёллай. 

Бир чокъ арбий гемилерни корип, мен догърусы, 
пек къоркътым. 

Мен, озь-озюме: «Иште, Мюнхаузен, сенинъ 
Сонъки саатинъ кельди! Санъа артыкъ кьуртулыш 
олмаз. Сенинъ бутюн айнеджиликлеринъ энди 
Санъа файда бермез», — дедим. 

Даа якъында омузларыма пекинген башымны, тек- 
рар вуджудымдан айырылмагъа башлагъан киби 
дуйдым. 


Шу арада яныма, къудретли бурун деликлери ол- 
гъан хызметчим кельди. 

— Къоркъманъыз! Олар бизим артымыздан етип 
оламазлар! — деп кульди ве гемининъ бурун къы- 
сымына чапып чыкъаракъ, бурнунынъ бир делиги- 
ни тюрклернинъ флотуна къаршы, догърултып, ойле 
бир туфанлы ель котерди ки, бутюн тюрк флоту 
шу дакъкъасы озь лиманларына къайтып кетти- 
лер. 

Бизим геми исе къуветли хызметкярымнынъ яр- 
дымынен чабикликнен илери кетти ве бир кунь 
кечкен сонъ Италиягъа барып чыкътыкъ. 


МЕРГИН АТЫШ 


Италияда мен бай ве бол яшадым, лякин раат ве 
барышыкъ яшав меним ичюн дегиль эди. 

Мен янъы бир къараманлыкъ ве вакъиаларгъа 
сувсай эдим. 

Бундан себеп мен, Италия якъынларында дженк 
башлагъаны акъкъында хабер алынгъанда, пек къу- 
вандым: инглизлер испанларнен дженк эте эдилер. 

Дакъкъасыны кечиктирмей атыма атланып, уруш 
мейданына ашыкътым. 


Испанлар инглизлернинъ Гибралтар къалесине 
уджюм эткенлеринден себеп, мен уджюм алтында 
булунгъанлар тарафына кечтим. 

Къаледе команданлыкъ япкъан генерал меним 
яхшы достум эди. О, мени буюк бир къуванчнен къар- 
шылап алды ве манъа озюнинъ къале пекинтилери- 
ни косьтермеге башлады, чюнки о, бу хусуста файдалы 
ве керекли фикирлер бере биледжегимни биле эди. 

Мен Гибралтарнынъ дивары устюнде турып, дюр- 
биннен бакькьанда, испанлар тамам биз экимиз 
тургъан ерге озь топунынъ агъызыны догърулт- 
къанларыны корь- 
дим! 

Дакъкъасыны Ke- 
чиктирмей, мен бизим 
тургьан еримизге бу- 
юктен-буюк бир топ 
кьоймаларнь змир 
ЭТТИМ. 

Генерал: 

— Не ичюн? — деп 
сорады. 

Мен: 

— Шимди корер- 
синъиз! — деп дже- 
вап бердим. 

Топны меним яны- 


ма тыгъыртып Ke- 
тиргенлери киби, 
мен оынъ агъызы- 
нь, душман топу- 
нынъ агъызына 
къаршы козьлеп ер- 
лештирдим, ве ис- 
пан топчусы — 
фитильни озь топу- 
на кетиргенде, мен 
багъыра берип: 

— Атеш! — эми- 
рини бердим. 

Эр эки тарафнынъ топу да бир кереден пат- 
лады. 

Меним беклегеним киби олып чыкъты. Меним 
къарарлаштыргъан нокътамда, эм бизим, эм душ- 
маннынъ топ куллелери бири-бирине ойле бир къу- 
ветнен токъуштылар ки, душманнынъ топ куллеси 
кери атылып кетти. 

Сиз анълайсызмы: кулле, испанларгъа тараф кери 
атылып кетти. 

О патлагьанда, испан топчусынынъ ве он алты 
испан аскерининъ башларыны къопарып алды. 

О кулле испан скелесинде тургъан учь гемининъ 
диреклерини къопарып, догъру Африкъагъа тараф 
учты. 

Эки юзь дёрт миль къадар даа кеткен сонъ, кул- 
ле факъир бир койлю къартанай яшагъан эвчик- 
НИНЪ тёпесине барып тюшти. Къартанай, чалкъа 
яткъан, агьызыны ача берип юкълай эди. Кулле 
эвнинъ тёпесини тешип, догъру къартанайнынъ 

агъызына келип кирди ве онынъ сонъки тишлери- 
ни къырып, богъазына къадалды — не о якъкъа 
кете де, не бу якъкъа. 

Онынъ къоджасы, къызматабан ве атик бир адам 
экен. О, аман эвчикке чапып кирди. 

О, къолуны къартанайнынъ богъазына сокъып, 
топ куллесини тартып алмакъ истеди, лякин кул- 
ле еринден къыбырдамады. 

Ишнинъ зорлашкъаныны корьген къоджасы, 
дакъкъасыны гъайып этмей, онынъ бурнуна бир чим- 
тим тютюн тозу кетирип къокълатты. Къартанай акъ- 
сырды, эм ойле 
де бир акъсыр- 
ды ки, топ кул- 
леси эвнинъ 
пенджересин- 
ден сокъакъа 
учып кетти. 

Меним тара- 
фымдан кери 
къайтарылгъан 
топ куллеси ис- 
панларньнь Óa- 
шына шу къадар 
беля ачты. 

Бизим Ton 
куллемиз де 
оларгъа яхшы- 
лыкъ кетирме- 
ди: O, испанлар- 
нынъ арбий ге- 
мисини барып 


ки 


урды ве оны сув алтына ёллады, гемиде исе эки 
юзь испан денъизджиси бар эди! | 

Иште, инглизлер бу дженкте анджакь меним 
атиклигим саесинде енъдилер. 

Меним достум, генерал, къолумны сыкъаракъ: 

— Сагъ ол, къыйметли Мюнхаузен. Эгер сен ол- 
магъан олсанъ, биз гъайып эдик. Бу мувафакъиетли 
енъишимиз ичюн ялынъыз санъа борджлумыз, — деди. 

Мен: 

- Джаным, бу уфакъ, дегери ёкъ бир шей! Мен 
озь достларыма хызмет этмеге эр вакъыт азырым, 
— дедим. 

Косьтерген ярарлыгъым ичюн инглиз генералы 
манъа полковник унваныны береджек олды, лякин 
мен, алчакъгонъюлли бир адам олгъанымдан себеп, 
бу къадар буюк бир сайгъыны ред эттим. 


БИНЪ АДАМГЪА КЪАРШЫ БИР ОЗЮ 


Мен генералгъа: 

— Манъа унван ве орденлернинъ кереги ёкъ! 
Мен сизге достум олгъанынъыз ичюн ич бир осал- 
лыкь тюшюнмеден ярдым этем, — дедим. 

Генерал текрар элимни сыкъып: 

— Тешеккюр санъа, Мюнхаузен достум! Риджа 
этем, бизге илериде де ярдым эт, — деди. 

Мен онынъ элини сыкъып: 

— Буюк бир авесликнен ярдым этерим. Брита- 
НИЯ Халкъына къувана-къувана хызмет этерим, — 
дедим. 


Чокъкъа бармай инглиз достларыма текрар яр- 
дым этмек сырасы тюшти 

Men испан папазы урба- 
ларыны кийдим ве гедже 
къаранлыгъы баскъан сонъ, 
дуйдурмадан душман лаге- 
рине кечтим. 

Испанлар агъыр юкъуда 
эдилер ве мени ич кимсе 
корьмеди. Мен сес-солукъ 
чыкъармадан ишке кириш- 
тим: оларнынъ къоркъунч- 
лы топлары тургъан ерге 
бардым ве оларны тез-тез 
бири-бири артындан ялыдан 
узакъкъа, денъиз ичине ат- 
магъа башладым. 

Бу иш о къадар пек къо- 
лай дегиль эди, чюнки O 
ерде олгъан топларнынъ 
сайысы учь юзьден зияде 
ЭДИ. 

Топларнен ишни битирген сонъ, бу лагерьде бу- 
лунгъан бутюн агъач арабаларны, къол арабалары- 
ны, юк арабаларыны — эписини лагерьнинъ 
ортасына чекип кетирдим ве оларны бир ерге оба- 
лап якътым. 


Олар барот киби туташтылар. Дешетли янгъын баш- 
лады. 

Испанлар уянып, буюк бир теляшнен лагерь бою 
чапмагъа башладылар. 

Олар къоркъуларындан, бу гедже лагерьге ИНГ- 
лизлеринь еди я да секиз полку уджюм эткендир, 
деп белледилер. Олар бу къадар зарарны ялынъ- 

ьіз бир адам япа Ón- 
леджегини акъылла- 
рьна биле кетирип 
оламай здилер. 

Испанларньнь баш 
команданы къоркъу- 
сындан къачмагъа 
башлады ве Мадрид- 
ге еткенге къадар 
токътамай эки афта 
чапты. 

Онынъ бутюн ас- 
керлери артларына 
айланып бакъмагъа 
биле джесарет этал- 
май, баш командан- 
нынъ пешине тюшип 
къачтылар. 

Меним батырлыгъым саесинде, инглизлер душ- 
манны бир тамам енъдилер. Олар меним къолум- 
НЫ сыкъып: 

— Мюнхаузен олмагъан олса, биз не япар эдик? 
— дей ве мени инглиз ордусынынъ къуртарыджы- 
сы деп адландыра эдилер. 

Косьтерген ярдымым ичюн инглизлер менден о 
Къадар мемнюн эдилер ки, мени атта Лондонгъа 
мусафирликке давет эттилер. 

Бу мемлекетте башыма даа насыл бир вакъиа- 
лар келип-кечеджегини кунь-эвельден билялмай, 
мен авесликнен Англиягъа кочьтим. 


ИНСАН-ТОП КУЛЛЕСИ 


Amma башыма келип-кечкен вакъиалар гъает де- 
шетли здилер. 

Куньлерден бир кунь Лондон шезрнинь джива- 
рында кезингенде, пек ёрулдым, бираз ятып раат- 
ланмакь истедим. 

Яз айы эди. Кунеш санки орталыкъны якъаджакъ 
киби къыздыра, мен исе салкъын бир терекнинъ 
талдасында ёргъунлыгъымны савуштырмакъны тю- 
шюне эдим. Лякин якъын бир ерде терек корюнме- 
генинден, мен салкъын ер араштырып, эски бир 
топнынъ ичине кирдим ве шу дакъкъасы къатты 
юкъугъа далдым. 

Сизге айтмакъ кереким ки, тамам шу куню ин- 
глизлер меним испан ордусыны енъгеним шере- 
фине байрам япа ве къуванчларындан бутюн 
топлардан ата эдилер. 

Мен юкьлагьанда, топчу келип топны атты. 

Мен, топтан яхшы бир топ куллеси киби атылып 
кеттим ве озеннинъ о бир тарафына учып кеткен 
сонъ, насылдыр, бир койлюнинъ азбарына тюштим. 
Бахтыма, азбарда йымшакъ пичен обасы тура эди. 
Мен бу балабан пичен сарпанынынъ ортасына баш 
устюне тюшип сапландым. Пичен мени олюмден 
къуртарса да, мен эр алда эсимни ДЖОЙДЫМ. 

Мен бойле эссиз алда тамам учь ай яттым. 

Кузьде пичен паалылашкъан сонъ, саиби оны сат- 
макъ истеди. Ишчилер сарпанны сарып алды ве 
оны сенеклеринен акътар-тёнтер этмеге башлады- 
лар. Мен оларнынъ багъырып лаф эткенлерин- 
ден уяндым. Мен зар-зорнен пичен обасынынъ 

тёпесине тырмашып чыкътым, сонъ юкъу серсем- 
лигинен ашагъы тайып кеттим ве догъру, шорбаджы- 
нынъ башы устюне йыкъылдым, онынъ бойнуны 
сындырдым. Шорбаджы шу ернинъ озюнде тиль 
тартмай ольди. 

Амма онынъ олюмине ич кимсе айтыладжакъ 
къадар агъламады. О, видждансыз, саран бир адам 
экен ве озь хызметкярларына эмек акъкъы бер- 
мей экен. Ондан да башкъа, ачкозь бир алыш-ве- 
ришчи экен: озь пиченини о, пиченнинъ къыймети 
котерильгенде сатлыкъкъа чыкъара экен. 


БЕЯЗ АЮВЛАР АРАСЫНДА 


Достларым меним сагъ-аман къалгъанымдан бах- 
тияр эдилер. 

Умумен, меним пек чокъ достларым бар эди, ве 
оларнынъ эписи мени пек севе эдилер. Меним 
сагъ къалгъанымны эшиткенде, оларнынъ не къа- 
дар къувангъаныны сиз козь огюне бир кетирсе 
эдинъиз. Олар мени чокътан ольди зан эте экен- 
лер. Тамам шу вакъыт Сырт къутубгъа экспеди- 
ция япмагъа азырлангъан намлы сеяатчы Фиппс 
эр кестен зияде къуванды. 

Фиппс мени озь кабинетининъ къапысында корь- 
гени киби: 

— Сайыгъылы Мюнхаузен, мен сизни багърыма 


басмакьнен озюмни бахытлы саям, — деп къычыр- 
ды. — Сиз меним якъын бир достумсынъыз. Сиз 
деръал менимнен берабер кетмек керексинъиз! 
Сизинъ акъыллы тевсиелеринъиз олмадан, мен 
мувафакъиет къазанамайджагъымны билем, — деди. 

Мен, эльбет де, шу саат разылыкъ бердим, ве бир 
айдан сонъ биз энди Сырт къутубгъа якъын бир 
ерде эдик. 

Куньлерден бир кунь мен, геми устюнде тургъ- 
анда, узакъта юксек бир буз къырыны ве онынъ 
устюнде юварлашкъан эки беяз аювны корьдим. 

Мен тюфегимни алып, гемиден ялдап юрьген бир 
буз кесеги устюне секирип тюштим. 

Манъа эр анги дакъкъа ашагъы тайып кетмек 
ве тюпсюз дерьягъа йыкъылмакъ къоркъусы ве 
хавфы алтында, кузьгю киби тегиз буз кесеклери 
ве къырлары устюнде чекишип юрьмек пек зор 
эди, лякин бу маниаларгъа бакъмадан, мен буз къы- 
рынынъ тёпесине тырмашып чыкътым ве аювлар- 
нынъ аман-аман та янына бардым. 

Бу ерде меним башыма апансыздан шойле бир 
беля кельди: мен тюфегимни атмагъа азырлагъа- 
нымда, буз устюнден тайып йыкъылдым ве башым- 
ны бузгъа урып, шу дакъкъасы эсимни ДЖОЙДЫМ. 

Ярым сааттен эсим башыма кельген сонъ, къор- 
къумдан аз къалдым яман-яман багъырып йибер- 
меге: буюк бир беяз аюв мени озь аякълары 
алтына алгъан ве агъызыны ачып, мени ашамагъа 
азыр тура эди. 

Меним тюфегим авлакъта, къар устюнде ята эди. 

Лякин энди тюфекнинъ ич бир тюрлю ярдымы 
олмайджакъ эди. Аюв озюнинъ бутюн агъырлыгъ- 

ыны меним аркьама ташлагъан ве мени къыбыр- 
датмай эди. 

Буюк бир заметнен джебимден уфакъ чакъым- 
ны чыкъардым ве чокъ тюшюнип отурмадан, аюв- 
нынъ арт аягъындан учь пармагъыны кесип алдым. 

О, пармакъларнынъ агърысындан окюрди ве мени 
бир аньге озюнинъ къоркъунчлы панджасындан 
бошады. 

Бундан файдаланып, мен, озюме хас къараман- 
лыкънен, аман барып тюфегимни алдым Ha, йыр- 
тыджы джанаваргъа къуршун сыкътым. Джанавар 
къар устюне серильди. 

Лякин меним башыма кельген белялар бунынъ- 
нен битмеди. Тюфек сеси менден якъында, буз ус- 
тюнде, юкълагъан бир къач бинъ аювны уятты. 

Бир къач бинъ аюв, сиз буны козь огюне бир кети- 
ринъиз! Олар бутюн сюрюсинен догъру манъа къар- 
шы юрюш эттилер. Мен энди не япайым? Бир дакъкъа 
даа кечсе бу йыртыджы джанаварлар мени парча- 
кесек этеджеклер. Бирден акъылыма гузель бир фи- 
кир кельди. Мен пычагъымны чыкъарып, ольдюрильген 
аювгъа чапып бардым да, онынъ терисини сыдырып, 
устюме кийдим. Эбет, мен устюме аюв терисини кий- 
дим! Аювлар мени сарып алдылар. Мен, олар мени 
териден тартып чыкъарыр да, парча-парча этеджек- 
лер, деп тура эдим. Лякин олар мени кьокьлап, аюв 
беллеселер керек, манъа токъунмай бири-бири артын- 
дан индемей кери чекильдилер. 

Мен тезден аювдай багъырмагъа ве озь пармакъ- 
Ларымны тыпкъы аювлар киби эммеге огрендим. 

Аювлар манъа буюк бир ишанч косьтердилер, ве 
мен бундан файдаланмагъа къарар бердим. 

Бир эким манъа айванны елькесинден ярала- 
сань, о шу дакъкъасы оле, — деп икяе эткен эди. 
Мен энъ якъында тургъан аювгьа барып пычагъ- 
ымны онынъ елькесине сапладым. Эгер, сагъ къал- 
гъан олса, мени парчалайджагъына шубе этмей 
эдим. Бахтыма, теджрибем догъру чыкъты. Аюв 
атта сесини биле чыкъарып етиштирамады, йыкъ- 
ЫЛЫП ОЛЬДИ. 

О вакъыт мен, кене шу усулнен къалгъан аюв- 
ларнынъ да акъкъындан кельмеге къарар бердим. 
Манъа буны чокъ замет чекмеден япмакъ мум- 
кюн олды. Олар аркъадашларынынъ насыл ольге- 
нини коре турсалар да, мени аюв беллегинлеринден, 
оларны мен ольдюргенимни акъылларына кетир- 
мей эдилер. 

Бир саат къадар вакъыт ичинде мен бир къач 
бинъ аювны ерге сердим. 

Бу къараманлыкъны япкъан сонъ, гемиге, Фиппс 
достума къайтып кельдим ве онъа эписини икяе 
эттим. О, юзьге якъын денъизджини меним идаре- 
ме берди ве мен оларны буз устюне алып бардым. 
Олар ольдюрильген аювларнынъ терилерини сы- 
дырдылар ве этлерини гемиге ташыдылар. 

Аюв эти O къадар чокъ эди ки, гемимиз рыкъма- 
рыкъ толды, тургъан еринден илери кетамады ве 
бизге де бараджакъ еримизге еталмадан, эвге къай- 
тмагъа меджбур олдыкъ. 

Капитан Фиппс Сырт къутубны анджакъ бу- 
нынъ ичюн ачып оламады. Шай олса да, бунъа биз 


яныкъламадыкъ, чюнки алып кельген аюв ƏTHMH3 
чокъ лезетли ЭДИ. 

АЙГЪА ЭКИНДЖИ КЕРЕ СЕЯАТ 


Англиягъа къайтып кельген сонъ, бир даа ич бир 
вакъыт сеяаткъа чыкъмайджагъым, деп озь-озюме 
сёз бердим. Лякин бир афта кечер-кечмез манъа 
текрар ёлгъа чыкъмакъ керек олды. 

Иш шундан ибарет эди: меним эсли-башлы ве 
бай бир тувгъаным, дюньяда пек балабан, дев киби 
адамлар я агьан бир мемлекет бар экен деген 
фикирни акъылына къыстыргъан. 

О, мытлакъа шу мемлекетни тапып кельмемни 
риджа этти ве бунъа акъ оларакъ манъа буюк бир 
мирас къалдыраджагъыны айтты. О, девсыфат адам- 
ларны мытлакъа корьмек истей эди. 

Мен разылыкъ бердим, геми азырладым ве биз 
Дженюбий океангъа ёл алдыкъ. 

Ёлда биз, кобелек киби учкъан къадынлардан 
гъайры айретлениледжек киби ич бир шей рас- 
ткетирмедик. 

Лякин он секизинджи куню дешетли бир боран 
КЪОПТЫ. 

Ель о къадар къуветли эди ки, бизим гемимизни 
сувдан котерип алды ве къанат парчасы киби юкь- 
ары алып чыкъты. Юксек булутлар узеринде алты 
афта учюп юрьдик. Та сонъунда даире шекилинде, 
йылтыравукъ бир ада корьдик. 

Бу, эльбет де, ай эди. 

Биз онъайтлы бир скеле тапып, айнынъ бир ялы- 
сына къондыкъ. Ашагъыда, гъает узакъ бир ерден, 
шезрлери, орманлары, къырлары, денъизлери ве озен- 
лери олгъан дигер бир сейярени корьдик. БУ — 
бизим ташлап кельген сейяремиз эди. 

Ай устюнде бизлерни, насылдыр, учь башлы къар- 
талларнынъ аркъасына минген, айрет этиледжек 
дереджедеки буюкликте олгъан адамлар сарып ал- 
дылар. Бу къушлар исе айда яшагъан халкъларгъа 
ат хызметини коре экенлер. 

Тамам бу вакъыт айнынъ падишасы кунешнинъ 
императорынен дженклеше эди. 

Айнынъ падишасы манъа озь ордусынынъ ба- 
шына кечмемни ве оны уджюмге алып бармамны 
теклиф этти, лякин бу теклифни мен кесен-кес ред 
ЭТТИМ. 

Айда олгъан эр шей, дюньяда олгъан шейлерден 
къат-къат буюк. Анда чибинлер къой къадарлар, 
алмалар къарпыз буюклигинделер. 

Айнынъ халкълары силя ерине туруп къуллана- 
лар. Туруп оларгъа сюнгю хызметини коре. Туруп 
олмагъанда олар гогерджин йымырталарынен уру- 


шалар. Къалкъан ерине де аджджы мантар къул- 
ланалар. 

Мен анда узакъ бир йылдыздан кельген бир къач 
адамны расткетирдим. Олар айгъа алыш-вериш 
ичюн кельген экенлер. Оларнынъ юзьлери копек- 
нинъ бетине бенъзей, козьлери исе я бурунлары- 
нынъ уджунда ола, я да бурун деликлерининъ 
астында. Оларнынъ кирпиклери ёкътыр, юкъла- 
магъа яткъанларында, козьлерини тиллеринен кьа- 
паталар. 

Ай халкъларына аш ашамакъ ичюн вакъыт сарф 
этмек ич де керек олмай. Къурсакъларынынъ сол 
тарафында махсус къапычыкъ булуна, олар кра- 
пычыкъны ача ве ашайджакъ ашыны анда Кьоя- 
лар. Бундан сонъ олар экинджи ашкъа къадар 
къапычыкъны къапаталар. Экинджи кере аш исе 
оларда тамам бир ай кечкен сонъ ола. Олар йыл- 
да олгъаны он эки кере аш ашайлар! 

Бу пек онъайтлы бир шей, лякин бизим дюнья 
ачкозьлери ве аш северлери бойле сийрек аша- 
магъа я разы олурлар, я да ёкъ. 

Ай халкьларь догьрудан-догьру терек устюнде 
осип буюйлер. Бу тереклер пек гузель ве ачыкъ- 
ешильтим япракълы олалар. Оларнынъ далларын- 
да пек балабан Be къабугъы адеттен тыш къатты 
джевизлер етише. 

Джевизлер пишкен сонъ, оларны теректен мукъ- 
айтлыкънен къопарып алалар ве махсус магьаз- 
ларгъа къойып сакълайлар. 

Шу арада падишагъа адам керек олып къалса, о, 
джевизлернинъ къайнакъ сувгъа ташланмасыны 
эмир эте. ы 

Бир саат кечкен сонь, джевизлер патлай, ве олар- 
нынъ ичинден айда яшагъан адамлар бир тамам ке- 
малына еткен алда чыкъалар. Бу адамларгъа окъумакъ 
да керек олмай. Олар догьгьанда окьумыш олып 
догъалар. Олар догьгьанда буюк ве зенаат саипле- 
ри олып догьалар. Бир джевизден — оджакъ темиз- 
лейиджи, дигеринден -- шарманкаджы, 
учюнджисинден — дондурма япып сатыджы, дёр- 
тюнджисинден — аскер, бешинджисинден — ашчы, 
алтынджысындан исе — тикиджи патлап чыкъа. 

Ве эр бири аман озь ишине башлай. Оджакь 
темизлейиджи зв тёпесине чыкъа, шарманкаджы 
чалмагъа башлай, дондурма япып сатыджы: «Сыд- 
жакъ дондурма! — деп багъыра (чюнки айда буз 
атештен сыджакътыр), ашчы ашханеге чапа, аскер 
исе душмангъа къаршы атеш aya. 

Ай адамлары къартайып ольмейлер де, авада 
бухар, яхут да тютюн киби ирип кетелер. 

Олар башларыны къолтукълары астында ташый- 
Лар ве сеяаткъа кеткенлеринде, ёлда бозулмасын 
деп, башларыны эвде къалдыралар. 

Олар узакъта олсалар да озь башларынен ань- 
лашып, сёйлешип олалар! Бу пек онъайтлы бир 
шеи. ) 

Эгер, падиша озь халкъынынъ падиша акъкъын- 
да нелер тюшюнгенини бильмек истесе, о эвинде 
диван устюнде ята, башы исе гизлиден, кимсеге 
дуйдурмадан, эр кеснинъ эвине кире ве бутюн лакъ- 
ырдыларны динълей. 


Айда оськен юзюмнинъ, биздеки ягъмур бурчагъ- 
ындан ич бир фаркъы ёкъ. 

Базы вакъытлар бизде ерге тюшкен бурчакъ- 
нынъ ай чёллеринден боран алып кельген бурчакъ 
олгъанына мен ич шубеленмейим. 


96 


Эгер, сиз ай шарабы ичип бакъмакъ истесенъиз, 
бир къач бурчакъ данесини топла да, иритинъиз. 

Ай халкълары къурсакъларыны озьгюн бир дже- 
мидан ерине къулланалар. Олар къурсакъларыны 
истеген вакъытларында ача ве къапаталар ве эр 
истеген шейлерини онынъ ичине къоя билелер. 
Оларнынъ не къарынлары бар, не юреклери, не де 
акъ джигерлери бар — ич бир шейлери ёкъ, ичле- 
ри бом-бош. 

Олар козьлерини козь оюкъларындан алып, кене 
озь ерине къоя билелер. Козьлерини къолларында 
туткъан вакьытларында, козьлери башында олгь- 
андаки киби, пек яхшы корелер. 

Эгер, козьлери зайыфлашса, яхут гъайып олса, ба- 
заргъа бара ве андан янъысыны сатып алалар. Бун- 
дан себеп ай устюнде козь алыш-вериши япкъанлар 
пек чокъ. Кеткен-кечкен еринъде: «Козьлер уджуз 
фиятнен сатыла, чешит тюсте: мавы, къызыл, сары, 
ешиль козьлернинь эр чешити истегенинь къа- 
дар бар», — деп язылы илянларны окъуйсынъ. 

Айда яшагъан халкъларда козь тюсюне эр йыл 
янъы мода чыкъа. 

Мен айда булундыгъым сенеси анда сары ве 
ешиль козьлер мот сайыла эдилер. 

Я сиз не ичюн кулесиз? Сиз мени ялан айтадыр, 
деп беллейсинъизми? Ёкъ, меним эр айткъан сё- 
SIOM темиз акъикъаттыр, эгер сиз манъа инанма- 
санъыз, айгъа озюнъиз барынъыз да, буларнынъ 
ЭПИСИНИ озь козьлериньизнен корюнъиз. Меним 
ялан айтмагъаныма, ялынъыз догърусыны икяе 
эткениме анда озюнъиз къани олурсынъыз. 

ПЕНИР АДАСЫ 


Mu бир кимсенинъ башына кельмеген худжур 
алларнынъ меним башыма кельмесинде, меним ич 
де къаабатым ёкъ. 

Мен сеяат япмакъны севем, эр вакъыт чешит 
тюрлю вакъиаларны араштырып юрем, сизлер исе 
эвден бир якъкъа чыкъмайсынъыз, озь оданъыз- 
нынъ дёрт диварындан гъайры ич бир шей корь- 
мейсинъиз. 

Меселя, бир кере мен буюк голланд гемиси узе- 
ринде узакъ бир ёлгъа чыкътым. Океан орта- 
сында апансыздан къасыргъагъа огърадыкъ, 
къасыргъа бир дакъкъа ичерисинде гемининъ 
бутюн елькенлерини йыртты ве бутюн дирекле- 
рини къырды. 

Гемининъ бир диреги пусланынъ устюне йыкъ- 
ылып, оны чиль-парча этти. 

Пусла олмадан гемини идаре этмек не къадар 
зор олгъаны эр кеске белли. Биз ёлумызны ша- 
шырып, анги тарафкъа кеткенимизни бильмей эдик. 

Океаннынъ далгъалары бизни учь ай, де о якъ- 
къа, де бу якъкъа атты, сонъ сонъ адаштырып, къай- 
дадыр, бельгисиз бир тарафкъа алып кетти ве мына 
биз аджайип куньлерден бир кунь саба, эр шейде 
адден тыш бир денъишиклик корьдик. Денъизнинъ 
ешиль тюсю беязгьа чевирильген. Ельчик, насыл- 
дыр, муляйим ве охшайыджы бир къокъу кетире. 
Бизлер бунъа пек къувандыкъ. 

Тезден, бир скеле корьдик ве бир саат кечкен 
сонъ, кениш, терен бир лимангъа кирдик. Мында 
сув ерине сют акъа эди! 

Бизлер ялыгъа чыкъмагъа ашыкътыкъ ве сют 
денъизинден буюк бир иштианен сют ичмеге баш- 
ладыкъ. 

Бизим арамызда пенир къокъусыны ич де че- 
калмагъан бир денъизджи бар эди. Эгер, онъа пе- 
нир косьтерсенъ, юреги буланыр эди. Ялыгъа аякъ 
баскъанымызда о, озюни пек фена дуймагъа баш- 
лады. 

O: 

— Меним аягъым астындан бу пенирни алынъ- 
ыз. Мен истемейим, мен пенир устюнде юрип ола- 
майым! — деп багъырды. 

Мен ерге эгилип бакътым да, эписини анъладым. 

Биз келип токътагъан адамыз, гузель голланд пе- 
ниринден япылгъан ада эди! 

Эбет, эбет, кульменъиз, мен сизге акъикъатен де 
догърусыны айтам: аякъларымызнынъ астында 
топракъ ерине пенир бар эди. 

Бу адада яшагъанларнынъ аман-аман тек бир 
пенирнен кечинмеси шашыладжакъ шейми! Ля- 
кин пенир не къадар ашалса да зксильмей эди, 


чюнки гедже, тамам куньдюз ашалгъан пенир къа- 
дар пенир даа осип етише ЭДИ. 

Бутюн аданынъ топрагъы юзюм багъларынен 
къаплы эди, лякин мындаки юзюмнинъ озюне хас 
бир хасиети бар: оны авучынъа алып сыкъсанъ, 
шыра ерине сют акъа. 


Адада яшагъанлар узун бойлу, дюльбер адамлар 
эдилер. Олардан эр бирининъ учь аягъы бар. Учер 
аягъы олмасы саесинде олар сют денъизи узерин- 
де сербест-сербест юре билелер. 

Отьмек мында пишкен, тамамынен азыр бир алда 
етише, онынъ ичюн бу аданынъ халкъларына ер 
сюрмек ве экин экмек керек олмай. Мен устьле- 
ринде шекерли къурабиелер асылы тургъан бир 
чокъ тереклерни расткетирдим. 

Пенир адасында кезинген вакъытымызда, эр би- 
ринден сют акъкъан еди озен таптыкъ. 

Итираф этмелийим ки, бира акъкъан озенни мен 
сют озенинден зияде бегендим. 

Ana бойлап кезинтилеримиз вакъытында биз, уму- 
мен, пек чокъ муджизели шейлер корьдик. 

Бизлерни эиядесинен къуш ювалары айретте 
къалдырдылар. Олар сонъ дередже буюк эдилер. 
Меселя, бир къартал ювасы, энъ юксек эвден де 
буюк эди. Бу юва, къарт эмен тереклерининъ ку- 
тюклеринден орюльген эди. 

Онынъ ичинде биз, эр бири чапчакъ буюклигин- 
де олгъан беш юзь йымырта таптыкъ. 

Биз бир йымыртаны тешип бакътыкъ, ичинден 
биздеки къарт къарталдан йигирми кере буюк бир 
къартал баласы чыкъты. 

Къартал баласы чийильдеди. Онъа анасы ярдым- 
гъа учып кельди. О, бизим капитанны къап-къач 
этип, алчачыкътан ялдагъан булутларгъа къадар 
алып чыкъты ве оны шу юксекликтен денъизге 
атты. Бахтьна, о яхшы ялдамагъа биле эди ве бир 
къач сааттен Пенир адасына ялдап чыкъты. 

Бир орманда мен олюм джезасынынъ шааты ол- 
ДЫМ. 

Адада яшагъанлар учь адамны аякъларындан те- 
рекке аскъан эдилер. Заваллылар ынърана ве агъ- 
лай эдилер. Мен оларнынъ не ичюн бойле агъыр 
джезалагъанларыны сорадым. Манъа бу адамлар- 
нынъ даа шимдичик узакъ сеяаттан къайтып кель- 
егенлерини ве башларына келип-кечкен вакъиалар 
акъкъында намуссызларджа ялан сёйлегенлерини 
айттылар. Мен, яланджыларны бойле этип джезагъа 
чеккенлери ичюн адалыларны макътадым, чюнки мен 
ялан эшитсем, ич де сабыр эталмайым ве эр вакъ- 
ыт ялынъыз акъикъатны сёйлейим. 

Эбет, сиз озюнъиз де фаркъ эткендирсинъиз: ме- 

ná say 
A ir: 
W/O Б س‎ 
27 А 


ним икяелеримде бир ялан сёз ёкътыр. Ялан чокъ 
фена бир шей ве якъын адамларым мени дюньяда 
эр вакъыт энъ акъикъатчы бир адам деп сайгъан- 
лары ичюн мен бахытлым. 

Гемимизге къайтып, биз шу саат ленгерни ко- 
тердик ве бу аджайип аданы терк эттик. 

Ялыда оськен бутюн тереклер санки бирисининъ 
эмиринен япкъандай, эки кере бель букип бизнен 
сагълыкълаштылар ве сонъ, ич бир шей олмагъан 
киби, догърулдылар. 

Оларнынъ бизге косьтерген адден тыш сайгъысы- 
дан тесирленип, шляпамны чыкъардым ве оларгъа 
сагълыкънен къалынъыз, деп шляпамны салладым. 


Аджайип бир незакетли тереклер, догъру де- 
гильми? 

БАЛЫКЪ ТАРАФЫНДАН 
ЮТУЛГЪАН ГЕМИЛЕР 


Бизим пусламыз ёкъ эди, онынъ ичюн бизлер, 
таныш олмагъан денъизлерде бир чокъ вакъыт- 
лар адашып юрьдик. 

Гемимизни къоркъунчлы акула балыкълары, кит 
балыкълары ве денъизлерде яшагъан бир чокъ 
дигер джана. арлар сарып алдылар. 

Та сонъунда биз ойле бир буюктен-буюк балыкъ- 
къа расткельдик ки, онынъ башы янында булунгъ- 
анымызда, къуйругъыны корип оламадыкъ. Балыкъ 
сув ичмек истеп агъызыны ачты ве сув, бизим 
гемимизни де чекип алды. Гемимиз онынъ агъы- 
зына сельдеки япрачыкъ киби акъып кирди. Би- 
зим насыл бир теляшкъа тюшкенимизни козь 
огюне бир кетирсейдинъиз! Чокъ шейлер корип 
кечирген мен — батыр биле, къоркъумдан къалты- 
радым. 

Лякин балыкънынъ къарны ичинде лимандаки 
киби тынч эди. Бу ачкозь иблиснинъ къарны эвель- 
ден ютулгъан бир чокъ гемилернен толу эди. Эх- 
эй, бу къарын ичинде не къадар къаранлыкъ 
олгъаныны сиз бильсе эдинъиз! Биз не кунеш корь- 
дик, не йылдыз ве не де ай. 

Балыкъ куньде эки кере сув иче эди, ве эр кере- 
си онынъ къарнына сув къуюлгъанда, бизим ге- 
мимиз юксек далгъалар устюнде котериле эди. 
Къалгъан вакъытларда онынъ къарны къуру ола 
ЭДИ. 

Бойле бир кьуру вакьытта фурсат булуп, биз ка- 
питаннен бирликте кезинмеге чыкътыкъ. Биз мын- 

да, дюньянынъ бутюн кошелеринден кельген денъ- 
изджилерни: шведлерни, инглизлерни, португалия- 
лыларны расткетирдик. Балыкънынъ къарнында 
олар он бинъ адам эдилер. Олардан чокъусы энди 
бир къач сенелерден берли мында яшай эдилер. 
Мен эр кеснинъ топланмасыны ве бу къаранлыкъ 
зиндандан къуртулыш планыны бирликте музаке- 
ре этмекни теклиф эттим. 

Мени реис сайладылар, лякин топлашувны ачыкъ 
илян эткен дакъкъам лянетли балыкъ текрар сув 
ичмеге башлады ве бизлер озь гемилеримизге ча- 
ПЫШТЫКЪ. 

Эртеси куню биз текрар топлашдыкъ, ве мен энъ 
юксек эки геми дирегини бири-бирине багъламакъ- 
ны ве балыкъ агъызыны ачкъан арада бир даа 
ченгелерини къыбырдатмамасы ичюн, диреклерни 

балыкънынъ агъызы ичине тиклеп къоймакъны 
теклиф эттим. Бойле япсакъ, онынъ агъызы ачы- 
лып къалыр ве биз сербест-сербест ялдап тышары 
чыкъармыз, дедим. 

Меним теклифим бир агъыздан къабул олунды. 
Къуветли эки юзь денъизджи джанаварнынъ агъы- 
зына энъ юксек эки геми дирегини пекитти ве ба- 
лыкъ бир даа агъызыны къапаталмады. Гемилер 
балыкънынъ къарнындан ачыкъ денъизге зыбыр- 
зыбыр ялдап чыкътылар. Бу дешетли балыкънынъ 
къарнында етмиш беш геми олгъаны анълашылды. 
Онынъ кевдеси не къадар буюкликте олгъаныны 
козьлеринъизнинъ огюне кетиредирсинъиз, эбет! 

Балыкъ бундан сонъ ич кимсени ютамамасы 
ичюн, биз, шубесиз, геми диреклерини онынъ ачыкъ 
агъызы ичинде тургъаны киби къалдырдыкъ. 

Эсирликтен къуртулгъанымыз киби, биз, табиий, 


He ерде олгъанымызны бильмек истедик. Анъла- 
шылгъанына коре, бизлер шу аньде Каспий денъи- 
зинде экенмиз. Бу ал эпимизни буюк бир тааджюпте 
къалдырды, чюнки Каспий денъизи къапалы денъ- 
из, о дигер денъизлернинъ ич бирисинен къошул- 
май. a 

Лякин Пенир адасындан кериге дёнгенимизде 
яныма алгъан учь аякълы алимим, бу балыкънынъ 
Каспий денъизине ер алты лагъымлары вастасы- 
нен кечкенини анълатты. 

Бизлер ялыгъа тараф ёл туттыкъ. Мен къарагъа 
чыкъмагъа ашыкътым ве ёлджу аркъадашларыма 
бир даа ич бир вакъыт, ич бир якъкъа кетмейдже- 
гимни ве бу сенелер ичинде башыма келип кечкен 
къарсамбалар манъа еткенини ве артыкъ, раатла- 
наджагъымны бильдирдим. Башыма келип кечкен- 
лер мени эппейи ёрулттылар ве мен артыкъ раат 
омюр кечирмеге къарар бердим. 


АЮВНЕН ТУТУШУВ 


Лякин мен къайыкътан тюшкеним киби, манъа 
бир аюв уджюм этти. 

Бу адден тыш буюкликте бир джанавар эди. 

О, мени шу дакъкъасы парча-кесек этер эди, ля- 
кин мен онынъ ог аякъларына япышып ойле сыкъ- 
ТЫМ KH, аюв аякъларынынъ агърысындан Ta 
окюрип йиберди. Мен оны йиберсем, о мени пар- 
чалайджагъыны биле эдим ве бунынъ ичюн де 
Онынъ аякъларыны о, ачлыкътан ольгенге къадар 
Учь кунь, учь гедже тутып турдым. Эбет, о ачлыкъ- 
тан ольди, чюнки аювлар ач олгьанларында, озь ач- 

лыгъыны ялынъыз панджаларыны эмип еньелер. 
Бу аюв панджасыны ич эмалмады ве бунынъ 
ичюн де ачлыкътан ольди. 

О вакъыттан берли манъа ич бир аюв уджюм 
этмеге джесарет эталмай. 

